qundao/data-zh-poetry huggingface dataset:
莺啼序（宫中新进黄莺）
作者：汪元量
朝代：宋

檀栾宫墙数仞，敞朱帘绣户。正春暖、飘拂和风，衮入红尘香雾。见丝柳青青，袅娜如学宫腰舞。有黄莺、恰恰飞来，一梭金羽。小巧身儿，锦心绣口，圆滑遽如计。避人，渐飞入琼林藏身，桃杏深处。对银屏、珠圆翠陈，隔叶底、恣歌《金缕》。忽群妃，拍手惊飞，奋然高举。晓来雨湿，花娜柳垂，误投罗网去。缓缓访、六宫寻问，玉纤争握。放入金笼，眼娇眉妩。身如旅琐，无心求友。烟窗分影光阴里，听蛮声，似怨还如诉。青山隔断，红妆满眼，谁怜一掬。幽恨难吐，沉香拂拂。亭北阑干，已得君王顾。但暗忆、西湖美景，雨色晴光，入翠穿红，巧转娇语。莺莺休怨天家，已赠金衣公子。生前号这恩荣，物类将何补。娇黄白奏词臣，为尔翻成，太平乐府。
華清池
作者：汪元量
朝代：宋

一夜春寒事可知，海棠無地避風吹。
溫泉自向東流去，不管飛紅出禁池。
萬安殿夜直
作者：汪元量
朝代：宋

鳳銜紫詔下雲端，千載明良際會難。
金闕早朝天表近，玉堂夜直月光寒。
宮衣屢賜恩榮重，御宴時開禮數寬。
却憶玄都人去後，桃花零落倚闌干。
萬州
作者：汪元量
朝代：宋

槎牙鳥道沒人烟，狼虎交橫馬不前。
回首青山藏白跖，萬州城下草連天。
蓝田
作者：汪元量
朝代：宋
体裁：七言律诗

寒更客起卷花毡，又勒青骢过玉田。一匊归心千涧外，十分秋思两峰前。蓝关月冷猿啼木，秦岭风高雁贴天。北望茂陵应咫尺，髑髅沙白草芊芊。
蓝田
作者：汪元量
朝代：宋

寒更客起卷花氈，又勒青骢过玉田。
一匊归心千涧外，十分秋思两峰前。
蓝关月冷猿啼木，秦岭风高雁贴天。
北望茂陵应咫尺，髑髅沙白草芊芊。
蓟北春望
作者：汪元量
朝代：宋
体裁：七言绝句

江南二月蕨笋肥，江北客行殊未归。怕上西楼洒乡泪，东风吹雨湿征衣。
薊北春望
作者：汪元量
朝代：宋

江南二月蕨筍肥，江北客行殊未歸。
怕上西樓洒鄉淚，東風吹雨濕征衣。
藍田
作者：汪元量
朝代：宋

寒更客起卷花氈，又勒青驄過玉田。
一匊歸心千澗外，十分秋思兩峰前。
藍關月冷猿啼木，秦嶺風高雁貼天。
北望茂陵應咫尺，髑髏沙白草芊芊。
藥市·其二
作者：汪元量
朝代：宋

蜀鄉人是大醫王，一道長街盡藥香。
天下蒼生正狼狽，願分良劑救膏肓。
蘇武洲氈房夜坐
作者：汪元量
朝代：宋

明發啟帳房，冷氣迸將入。
饑鷹傍人飛，瘦馬對人立。
禦寒挾貂裘，蒙頭帽氈笠。
淒然絕火烟，陰雲壓身濕。
頼有葡萄醅，借煖敵風急。
蘇臺
作者：汪元量
朝代：宋

闔閭門外草如霜，到此躊躇欲斷腸。
紅陣教成人已去，黄池會罷事堪傷。
將雛野鹿銜枯薺，挾子宮烏噪夕陽。
越蠡扁舟漭無所，五湖風浪白茫茫。
蘇臺懷古
作者：汪元量
朝代：宋

靈巖寺古樹森羅，滿目興亡落逝波。
越相舟中西子去，楚王宮裏北人過。
歌臺日暖遊麋鹿，禁苑風高走駱駝。
却羨老僧無一事，自携瓶錫入烟蘿。
虎丘
作者：汪元量
朝代：宋

維舟與客訪興亡，寺有殘僧說故王。
寶物已銷龍虎氣，奎章猶射斗牛光。
爲妖真女花藏墓，說法生公月滿堂。
邂逅一樽歸路遠，樵歌牧笛送斜陽。
虎丘
作者：汪元量
朝代：宋
体裁：七言律诗

维舟与客访兴亡，寺有残僧说故王。宝物已销龙虎气，奎章犹射斗牛光。为妖真女花藏墓，说法生公月满堂。邂逅一樽归路远，樵歌牧笛送斜阳。
蚕丛祠
作者：汪元量
朝代：宋
体裁：七言绝句

西蜀风烟天一方，蚕丛古庙枕斜阳。茫然开国人天主，彷佛鸿荒盘古王。
蚕市
作者：汪元量
朝代：宋
体裁：七言绝句

成都美女白如霜，结伴携筐去采桑。一岁蚕苗凡七出，寸丝那得做衣裳。
蚕市
作者：汪元量
朝代：宋

成都美女白如霜，结伴攜筐去采桑。一岁蚕苗凡七出，寸丝那得做衣裳。
蜀主芙蓉城
作者：汪元量
朝代：宋

芙蓉城上草萋萋，吊古徘徊日欲西。
帝子不來花蘂去，荒宮無主亂鴉啼。
蜀主芙蓉城
作者：汪元量
朝代：宋

芙蓉城上草萋萋，吊古徘徊日欲西。
帝子不来花蕊去，荒唐无主乱鸦啼。
蜀主芙蓉城
作者：汪元量
朝代：宋
体裁：七言绝句

芙蓉城上草萋萋，吊古徘徊日欲西。帝子不来花蕊去，荒宫无主乱鸦啼。
蜀主芙蓉城
作者：汪元量
朝代：宋

芙蓉城上草萋萋，吊古徘徊日欲西。
帝子不来花蘂去，荒宫无主乱鸦啼。
蜀相庙
作者：汪元量
朝代：宋
体裁：古风

我谒武侯祠，阴廊草凄凄。当时南阳结庐学龙卧，深山大泽无人知。胡为蜀先主，三顾前致辞。欲烦恢复天下计，先生筹策天下奇。浩然出山来，凛凛虎豹姿。乘时既得人，上曰真吾师。已晓关与张，二子不复疑。孤有孔明在军中，如龙有水相因依。历数既有归，破贼当自兹。可怜复汉社稷心未已，当时三峡图垒空巍巍。先生有才过曹丕，中原恢复未可知。惜哉军务劳，一心死无私。出师一表如皎日，千古万古鸿名垂。
蜀相庙
作者：汪元量
朝代：宋

我谒武侯祠，阴廊草凄凄。
当时南阳结庐学龙卧，深山大泽无人知。
胡为蜀先主，三顾前致辞。
欲烦恢復天下计，先生筹策天下奇。
浩然出山来，凛凛虎豹姿。
乘时既得人，上曰真吾师。
已晓关与张，二子不復疑。
孤有孔明在军中，如龙有水相因依。
历数既有归，破贼当自兹。
可怜復汉社稷心未已，当时三峡图垒空巍巍。
先生有才过曹丕，中原恢復未可知。
惜哉军务劳，一心死无私。
出师一表如皎日，千古万古鸿名垂。
蜀相庙
作者：汪元量
朝代：宋

我谒武侯祠，阴郎草凄凄。当时南阳结庐学龙卧，深山大泽无人知。胡为蜀先主，三顾前致辞。欲烦恢复天下计，先生筹策天下奇。浩然出山来，凜凜虎豹姿。乘时既得人，上曰真吾师。已晓关与张，二子不复疑。孤有孔明在军中，如龙有水相因依。历数既有归，破贼当自兹。可怜复汉社稷心未已，当时三峡图垒空巍巍。先生有才过曹丕，中原恢复未可知。惜哉军务劳，一心死无私。出师一表如皎日，千古万古鸿名垂。
蜀相廟
作者：汪元量
朝代：宋

我謁武侯祠，陰廊草凄凄。
當時南陽結廬學龍卧，深山大澤無人知。
胡爲蜀先主，三顧前致辭。
欲煩恢復天下計，先生籌策天下奇。
浩然出山來，凜凜虎豹姿。
乘時既得人，上曰真吾師。
已曉關與張，二子不復疑。
孤有孔明在軍中，如龍有水相因依。
曆數既有歸，破賊當自茲。
可憐復漢社稷心未已，當時三峽圖壘空巍巍。
先生有才過曹丕，中原恢復未可知。
惜哉軍務勞，一心死無私。
出師一表如皎日，千古萬古鴻名垂。
蜀道
作者：汪元量
朝代：宋
体裁：七言绝句

蜀道难行高接天，秦关勒马望西川。峨眉崒嵂知何处，剑阁崔巍若个边。
蜀道
作者：汪元量
朝代：宋

蜀道难行高接天，秦关勒马望西川。峨眉崒嵂知何处，剑阁崔巍若箇边。
蜀道
作者：汪元量
朝代：宋

蜀道難行高接天，秦關勒馬望西川。
峨眉崒嵂知何處，劍閣崔巍若箇邊。
蠶叢祠
作者：汪元量
朝代：宋

西蜀風煙天一方，蠶叢古廟枕斜陽。
茫然開國人天主，彷彿鴻荒盤古王。
蠶市
作者：汪元量
朝代：宋

成都美女白如霜，結伴携筐去采桑。
一歲蠶苗凡七出，寸絲那得做衣裳。
衡山道中寄平远赵宣慰
作者：汪元量
朝代：宋
体裁：六言诗

回雁峰前问讯，楚江几度兰香。望美人兮何许，水云隔断潇湘。
衡山道中寄平遠趙宣慰
作者：汪元量
朝代：宋

回雁峰前問訊，楚江幾度蘭香。
望美人兮何許，水雲隔斷瀟湘。
西湖旧梦
作者：汪元量
朝代：宋

南高峰对北高峰，十里荷花九里松。烟雨楼台僧占了，西湖风月属吾侬。如此湖山正好嬉，游人船上醉如泥。黄莺不入垂杨柳，却立海棠花上啼。红桡绿舫荡清波，露脚斜飞湿芰荷。回首涌金门外望，里河犹自沸笙歌。嵯峨云髻簇金钿，血色罗裙湿晓烟。陌上相逢通一笑，第三桥下是奴船。溶溶漾漾碧粼粼，船去船来不碍人。日午中官传上旨，内家宣赐玉堂春。月香水影逋梅白，雨色晴光坡柳青。一个销金锅子里，舞裙歌扇不曾停。帝城官妓出湖边，尽作军装斗画船。夺得锦标权遗喜，金银关会赏婵娟。王孙挟弹打鸳鸯，红藕花前世界凉。揭起蓬窗弄湖水，潜螭双眼射金光。芙蓉照水桂香飘，车马纷纷度六桥。锦幔笼船人似玉，隔花相对学吹箫。六花飞舞似鹅毛，丞相身穿御赐袍。不念长安有贫者，下湖打鼓饮羊羔。
西湖旧梦
作者：汪元量
朝代：宋

嵯峨云髻簇金钿，血色罗裾湿晓烟。
陌上相逢通一笑，第三桥下是奴船。
西湖旧梦
作者：汪元量
朝代：宋

月香水影逋梅白，雨色晴光坡柳青。
一箇销金锅子里，舞裾歌扇不曾停。
西湖旧梦
作者：汪元量
朝代：宋

王孙挟弹打鸳鸯，红藉花前世界凉。
揭起蓬窗弄湖水，潜螭双眼射金光。
西湖旧梦
作者：汪元量
朝代：宋

红桡绿舫盪清波，露脚斜飞湿芰荷。
回首涌金门外望，里河独自沸笙歌。
西湖旧梦·其一
作者：汪元量
朝代：宋
体裁：七言绝句

南高峰对北高峰，十里荷花九里松。烟雨楼台僧占了，西湖风月属吾侬。
西湖旧梦·其七
作者：汪元量
朝代：宋
体裁：七言绝句

帝城官妓出湖边，尽作军装斗画船。夺得锦标权遗喜，金银关会赏婵娟。
西湖旧梦·其七
作者：汪元量
朝代：宋

帝城官妓出湖边，尽作军装鬬画船。
夺得锦标权遗喜，金银关会赏婵娟。
西湖旧梦·其三
作者：汪元量
朝代：宋

红桡绿舫荡清波，露脚斜飞湿芰荷。
回首涌金门外望，裏河犹自沸笙歌。
西湖旧梦·其三
作者：汪元量
朝代：宋
体裁：七言绝句

红桡绿舫荡清波，露脚斜飞湿芰荷。回首涌金门外望，里河犹自沸笙歌。
西湖旧梦·其九
作者：汪元量
朝代：宋
体裁：七言绝句

芙蓉照水桂香飘，车马纷纷度六桥。锦幔笼船人似玉，隔花相对学吹箫。
西湖旧梦·其二
作者：汪元量
朝代：宋
体裁：七言绝句

如此湖山正好嬉，游人船上醉如泥。黄莺不入垂杨柳，却立海棠花上啼。
西湖旧梦·其二
作者：汪元量
朝代：宋

如此湖山正好嬉，游人船上醉如泥。
黄鶑不入垂杨柳，却立海棠花上啼。
西湖旧梦·其五
作者：汪元量
朝代：宋
体裁：七言绝句

溶溶漾漾碧粼粼，船去船来不碍人。日午中官传上旨，内家宣赐玉堂春。
西湖旧梦·其八
作者：汪元量
朝代：宋
体裁：七言绝句

王孙挟弹打鸳鸯，红藕花前世界凉。揭起蓬窗弄湖水，潜螭双眼射金光。
西湖旧梦·其六
作者：汪元量
朝代：宋
体裁：七言绝句

月香水影逋梅白，雨色晴光坡柳青。一个销金锅子里，舞裙歌扇不曾停。
西湖旧梦·其六
作者：汪元量
朝代：宋

月香水影逋梅白，雨色晴光坡柳青。
一箇销金锅子裏，舞裙歌扇不曾停。
西湖旧梦·其十
作者：汪元量
朝代：宋
体裁：七言绝句

六花飞舞似鹅毛，丞相身穿御赐袍。不念长安有贫者，下湖打鼓饮羊羔。
西湖旧梦·其四
作者：汪元量
朝代：宋
体裁：七言绝句

嵯峨云髻簇金钿，血色罗裙湿晓烟。陌上相逢通一笑，第三桥下是奴船。
西湖舊夢·其一
作者：汪元量
朝代：宋

南高峰對北高峰，十里荷花九里松。
煙雨樓臺僧占了，西湖風月屬吾儂。
西湖舊夢·其一〇
作者：汪元量
朝代：宋

六花飛舞似鵝毛，丞相身穿御賜袍。
不念長安有貧者，下湖打鼓飲羊羔。
西湖舊夢·其七
作者：汪元量
朝代：宋

帝城官妓出湖邊，盡作軍裝鬬畫船。
奪得錦標權遺喜，金銀關會賞嬋娟。
西湖舊夢·其三
作者：汪元量
朝代：宋

紅橈綠舫盪清波，露脚斜飛濕芰荷。
回首湧金門外望，裏河猶自沸笙歌。
西湖舊夢·其九
作者：汪元量
朝代：宋

芙蓉照水桂香飄，車馬紛紛度六橋。
錦幔籠船人似玉，隔花相對學吹簫。
西湖舊夢·其二
作者：汪元量
朝代：宋

如此湖山正好嬉，遊人船上醉如泥。
黄鶑不入垂楊柳，却立海棠花上啼。
西湖舊夢·其五
作者：汪元量
朝代：宋

溶溶漾漾碧粼粼，船去船來不礙人。
日午中官傳上旨，內家宣賜玉堂春。
西湖舊夢·其八
作者：汪元量
朝代：宋

王孫挾彈打鴛鴦，紅藕花前世界凉。
揭起蓬窗弄湖水，潜螭雙眼射金光。
西湖舊夢·其六
作者：汪元量
朝代：宋

月香水影逋梅白，雨色晴光坡柳青。
一箇銷金鍋子裏，舞裙歌扇不曾停。
西湖舊夢·其四
作者：汪元量
朝代：宋

嵯峨雲髻簇金鈿，血色羅裙濕曉煙。
陌上相逢通一笑，第三橋下是奴船。
觀魚臺
作者：汪元量
朝代：宋

高臺留古跡，不見隠公游。
白日悲風起，清河逆水流。
潜魚投別浦，狡兔據荒丘。
應笑臧僖伯，何如諫得休。
观鱼台
作者：汪元量
朝代：宋
体裁：五言律诗

高台留古迹，不见隐公游。白日悲风起，清河逆水流。潜鱼投别浦，狡兔据荒丘。应笑臧僖伯，何如谏得休。
观鱼台
作者：汪元量
朝代：宋

高台留古迹，不见隠公游。
白日悲风起，清河逆水流。
潜鱼投别浦，狡兔据荒丘。
应笑臧僖伯，何如谏得休。
讀史
作者：汪元量
朝代：宋

餓死首陽二子，偷生商嶺四翁。
劉項稱王稱霸，關張無命無功。
讀文山詩藁
作者：汪元量
朝代：宋

一朝禽瘴海，孤影落窮荒。
恨極心難雪，愁濃鬢易霜。
燕荆歌易水，蘇李泣河梁。
讀到艱難際，梅花鐵石腸。
讀李鶴田錢塘百詠
作者：汪元量
朝代：宋

南浦亭邊話別時，扁舟東下浙江湄。
徧將越國千年事，吟作錢塘百詠詩。
無火可能燒莽卓，有刀恨不斬高斯。
五陵佳氣飛揚盡，淚洒西風兩鬢絲。
读史
作者：汪元量
朝代：宋
体裁：六言诗

饿死首阳二子，偷生商岭四翁。刘项称王称霸，关张无命无功。
读文山诗藁
作者：汪元量
朝代：宋

一朝禽瘴海，孤影落穷荒。恨极心难雪，愁浓鬓易霜。燕荆歌易水，苏李泣可梁。读到难难际，梅花铁石肠。
读文山诗藁
作者：汪元量
朝代：宋
体裁：五言律诗

一朝禽瘴海，孤影落穷荒。恨极心难雪，愁浓鬓易霜。燕荆歌易水，苏李泣河梁。读到艰难际，梅花铁石肠。
读李鹤田钱塘百咏
作者：汪元量
朝代：宋

南浦亭边话别时，扁舟东下浙江湄。
徧将越国千年事，吟作钱塘百咏诗。
无火可能烧莽卓，有刀恨不斩高斯。
五陵佳气飞扬尽，泪洒西风两鬓丝。
读李鹤田钱塘百咏
作者：汪元量
朝代：宋
体裁：七言律诗

南浦亭边话别时，扁舟东下浙江湄。遍将越国千年事，吟作钱塘百咏诗。无火可能烧莽卓，有刀恨不斩高斯。五陵佳气飞扬尽，泪洒西风两鬓丝。
豫章驛
作者：汪元量
朝代：宋

豫章門外盡青原，高閣臨江喜尚存。
鶑舌瀾翻嘲鶴靜，鷗心恬淡厭蛙喧。
綠波淼淼投書渚，翠竹森森寫韻軒。
約客不來人已遠，滿天風雨又黄昏。
豫章驿
作者：汪元量
朝代：宋
体裁：七言律诗

豫章门外尽青原，高阁临江喜尚存。莺舌澜翻嘲鹤静，鸥心恬淡厌蛙喧。绿波淼淼投书渚，翠竹森森写韵轩。约客不来人已远，满天风雨又黄昏。
豫章驿
作者：汪元量
朝代：宋

豫章门外尽青原，高阁临江喜尚存。
莺舌澜翻嘲鹤静，鸥心恬淡厌蛙喧。
绿波淼淼投书渚，翠竹森森写韶轩。
约客不来人已远，满天风雨又黄昏。
豫章驿
作者：汪元量
朝代：宋

豫章门外尽青原，高阁临江喜尚存。
鶑舌澜翻嘲鹤静，鸥心恬淡厌蛙喧。
绿波淼淼投书渚，翠竹森森写韵轩。
约客不来人已远，满天风雨又黄昏。
賈魏公出師
作者：汪元量
朝代：宋

奏罷出師表，翻然辭廟堂。
千艘空寶玉，萬馬下錢塘。
□許命真主，欺孤欲假王。
可能清海岱，宗社再昌唐。
賈魏公府·其一
作者：汪元量
朝代：宋

葛嶺當年宰相家，游人不敢此行過。
柳陰夾道鶑成市，花影壓闌蜂閙衙。
六載襄陽圍已解，三更魯港事如何。
棟梁今日皆焦土，新有園丁種火麻。
賈魏公府·其三
作者：汪元量
朝代：宋

湖邊不見碾香車，斷珥遺鈿滿路塗。
門逕風輕飛野馬，亭臺火盡及池魚。
海棠花下生青杞，石竹叢邊出紫蘇。
却憶相公游賞日，三千衛士立階除。
賈魏公府·其二
作者：汪元量
朝代：宋

重門猶釘舊桃牌，惆悵行人去不回。
萬種好花環曲徑，一泓流水遶香階。
高臺已見胡羊走，喬木惟聞蜀鳥哀。
簷外竹梅森似束，鄰翁時剪作燒柴。
賈魏公雪中下湖
作者：汪元量
朝代：宋

凍木號風雪滿天，平章猶放下湖船。
獸爐金帳羔兒美，不念襄陽已六年。
贾魏公出师
作者：汪元量
朝代：宋
体裁：五言律诗

奏罢出师表，翻然辞庙堂。千艘空宝玉，万马下钱塘。□许命真主，欺孤欲假王。可能清海岱，宗社再昌唐。
贾魏公府
作者：汪元量
朝代：宋

湖边不见碾香车，断珥遗钿满路涂。门迳风轻飞野马，亭台火尽及池鱼。海棠花下生青杞，石竹丛边出紫苏。却忆相公游赏日，三千卫士立阶除。
贾魏公府
作者：汪元量
朝代：宋

葛岭当年宰相家，游人不敢此行过。
柳阴夹道莺成市，花影压阑蜂闹衙。
六载襄阳围已解，三更鲁港事如何。
栋梁今日皆焦士，新有园丁种火麻。
贾魏公府·其一
作者：汪元量
朝代：宋
体裁：古风

葛岭当年宰相家，游人不敢此行过。柳阴夹道莺成市，花影压阑蜂闹衙。六载襄阳围已解，三更鲁港事如何。栋梁今日皆焦土，新有园丁种火麻。
贾魏公府·其一
作者：汪元量
朝代：宋

葛岭当年宰相家，游人不敢此行过。
柳阴夹道鶑成市，花影压阑蜂闹衙。
六载襄阳围已解，三更鲁港事如何。
栋梁今日皆焦土，新有园丁种火麻。
贾魏公府·其三
作者：汪元量
朝代：宋
体裁：七言律诗

湖边不见碾香车，断珥遗钿满路涂。门径风轻飞野马，亭台火尽及池鱼。海棠花下生青杞，石竹丛边出紫苏。却忆相公游赏日，三千卫士立阶除。
贾魏公府·其二
作者：汪元量
朝代：宋
体裁：七言律诗

重门犹钉旧桃牌，惆怅行人去不回。万种好花环曲径，一泓流水绕香阶。高台已见胡羊走，乔木惟闻蜀鸟哀。檐外竹梅森似束，邻翁时剪作烧柴。
贾魏公府·其二
作者：汪元量
朝代：宋

重门犹钉旧桃牌，惆怅行人去不回。万种好花环曲径，一泓流水绕香阶。高台已见胡羊走，乔木惟闻蜀鸟哀。檐外竹梅森似束，邻翁时剪作烧柴。湖边不见碾香车，断珥遗钿满路涂。门径风轻飞野马，亭台火尽及池鱼。海棠花下生青杞，石竹丛边出紫苏。却忆相公游赏日，三千卫士立阶除。
贾魏公府·其二
作者：汪元量
朝代：宋

重门犹钉旧桃牌，惆怅行人去不回。
万种好花环曲径，一泓流水遶香阶。
高台已见胡羊走，乔木惟闻蜀鸟哀。
檐外竹梅森似束，邻翁时剪作烧柴。
贾魏公雪中下湖
作者：汪元量
朝代：宋
体裁：七言绝句

冻木号风雪满天，平章犹放下湖船。兽炉金帐羔儿美，不念襄阳已六年。
越女
作者：汪元量
朝代：宋
体裁：五言绝句

越女为驱虏，朝来揽镜慵。欲梳新堕马，忍□□□□。
越女
作者：汪元量
朝代：宋

越女爲驅虜，朝來攬鏡慵。
欲梳新墮馬，忍□□□□。
越州歌
作者：汪元量
朝代：宋

师相平章误我朝，千秋万古恨难消。
萧墙祸起非今日，不赏军功在断桥！
越州歌二十首
作者：汪元量
朝代：宋

两峰云销几时开，昨夜京城战鼓哀。
渔父生来载歌舞，满头白发见兵来。
越州歌二十首
作者：汪元量
朝代：宋

淮南西畔草离离，万楫千艘水上飞。旗帜蔽江金鼓震，伯颜丞相过江时。东南半壁日昏昏，万骑临轩趣幼君。三十六宫随辇去，不堪回首望吴云。一阵西风满地烟，千军万马浙江边。官司把断西兴渡，要夺渔船作战船。两峰云锁几时开，昨夜京城战鼓哀。渔父生来载歌舞，满头白发见兵来。秋风吹雨暗天涯，越鸟巢翻何以家。岭上万松都斫尽，西湖新路欲排叉。师相平章误我朝，千秋万古恨难销。萧墙祸起非今日，不赏军功在断桥。苍生恸哭入云霄，内苑琼林已作樵。打断六更天未晓，禁庭两桁籸盘烧。鲁港当年傀儡场，六军尽笑贾平章。三声锣响三更后，不见人呼大魏王。脱却黄袍心莫欺，魏王事业止于斯。孤舟走过扬州去，表奏朝廷乞太师。贾庙巍巍尽敕封，秦齐两国受恩同。木棉庵下无依鬼，合策麒麟第一功。集芳园里策奇功，丞相南行面发红。留得紫绵三百曲，风吹雨打并成空。群臣上疏纳忠言，国害分明在目前。只论平章行不法，公田之后又私田。甲子初秋柳宿乖，皇天无雨只空雷。正当七月初三夜，帝劝长星酒一杯。丝风毛雨共凄凉，燕子楼空恨恨长。今日客逢新酒熟，夜来春去落花忙。月夜湖歌歌正长，船来船去水茫茫。上塘歌了下塘唱，更唱吴王与越王。昨梦吴山阆苑开，风吹仙乐下瑶台。翠围红阵知多少，半揭珠帘看驾来。鳌山灯月照人嬉，宣德门前万玉姬。记得那年三五夜，快行擎驾倒行归。内湖三月赏新荷，锦缆龙舟缓缓拖。醉里君王宣乐部，隔花教唱采莲歌。年年宫柳好春光，百啭黄鹂绕建章。冶杏夭桃红胜锦，牡丹屏里燕诸王。昔梦吴山列御筵，三千宫女烛金莲。而今莫说梦中梦，梦里吴山只自怜。
越州歌二十首
作者：汪元量
朝代：宋

脱却黄袍心莫斯，魏王事业止於斯。
孤舟走过扬州去，表奏朝廷乞太师。
越州歌二十首
作者：汪元量
朝代：宋

集芳园里策奇功，丞相南行面发红。
留得紫绵三百曲，风吹雨打并右空。
越州歌二十首·其一
作者：汪元量
朝代：宋
体裁：七言绝句

淮南西畔草离离，万楫千艘水上飞。旗帜蔽江金鼓震，伯颜丞相过江时。
越州歌二十首·其一
作者：汪元量
朝代：宋

淮南西畔草离离，万檝千艘水上飞。
旗帜蔽江金鼓震，伯颜丞相过江时。
越州歌二十首·其一
作者：汪元量
朝代：宋

淮南西畔草離離，萬檝千艘水上飛。
旗幟蔽江金鼓震，伯顔丞相過江時。
越州歌二十首·其一〇
作者：汪元量
朝代：宋

賈廟巍巍盡敕封，秦齊兩國受恩同。
木棉庵下無依鬼，合策麒麟第一功。
越州歌二十首·其一一
作者：汪元量
朝代：宋

集芳园裏策奇功，丞相南行面发红。
留得紫绵三百曲，风吹雨打併成空。
越州歌二十首·其一一
作者：汪元量
朝代：宋

集芳園裏策奇功，丞相南行面發紅。
留得紫綿三百曲，風吹雨打併成空。
越州歌二十首·其一七
作者：汪元量
朝代：宋

鼇山燈月照人嬉，宣德門前萬玉姬。
記得那年三五夜，快行擎駕倒行歸。
越州歌二十首·其一三
作者：汪元量
朝代：宋

甲子初秋柳宿乖，皇天無雨只空雷。
正當七月初三夜，帝勸長星酒一杯。
越州歌二十首·其一九
作者：汪元量
朝代：宋

年年宫柳好春光，百啭黄鹂绕建章。
冶杏夭桃红胜锦，牡丹屏裏燕诸王。
越州歌二十首·其一九
作者：汪元量
朝代：宋

年年宮柳好春光，百囀黄鸝繞建章。
冶杏夭桃紅勝錦，牡丹屏裏燕諸王。
越州歌二十首·其一二
作者：汪元量
朝代：宋

羣臣上疏納忠言，國害分明在目前。
只論平章行不法，公田之後又私田。
越州歌二十首·其一二
作者：汪元量
朝代：宋

羣臣上疏纳忠言，国害分明在目前。
只论平章行不法，公田之后又私田。
越州歌二十首·其一五
作者：汪元量
朝代：宋

月夜湖歌歌正長，船來船去水茫茫。
上塘歌了下塘唱，更唱吳王與越王。
越州歌二十首·其一八
作者：汪元量
朝代：宋

內湖三月賞新荷，錦纜龍舟緩緩拖。
醉裏君王宣樂部，隔花教唱採蓮歌。
越州歌二十首·其一八
作者：汪元量
朝代：宋

内湖三月赏新荷，锦缆龙舟缓缓拖。
醉裏君王宣乐部，隔花教唱采莲歌。
越州歌二十首·其一六
作者：汪元量
朝代：宋

昨夢吳山閬苑開，風吹仙樂下瑶臺。
翠圍紅陣知多少，半揭珠簾看駕來。
越州歌二十首·其一四
作者：汪元量
朝代：宋

絲風毛雨共淒凉，燕子樓空恨恨長。
今日客逢新酒熟，夜來春去落花忙。
越州歌二十首·其七
作者：汪元量
朝代：宋
体裁：七言绝句

苍生恸哭入云霄，内苑琼林已作樵。打断六更天未晓，禁庭两桁籸盘烧。
越州歌二十首·其七
作者：汪元量
朝代：宋

蒼生慟哭入雲霄，內苑瓊林已作樵。
打斷六更天未曉，禁庭兩桁籸盤燒。
越州歌二十首·其三
作者：汪元量
朝代：宋
体裁：七言绝句

一阵西风满地烟，千军万马浙江边。官司把断西兴渡，要夺渔船作战船。
越州歌二十首·其三
作者：汪元量
朝代：宋

一陣西風滿地烟，千軍萬馬浙江邊。
官司把斷西興渡，要奪漁船作戰船。
越州歌二十首·其九
作者：汪元量
朝代：宋

脫却黄袍心莫欺，魏王事業止於斯。
孤舟走過揚州去，表奏朝廷乞太師。
越州歌二十首·其九
作者：汪元量
朝代：宋
体裁：七言绝句

脱却黄袍心莫欺，魏王事业止于斯。孤舟走过扬州去，表奏朝廷乞太师。
越州歌二十首·其二
作者：汪元量
朝代：宋
体裁：七言绝句

东南半壁日昏昏，万骑临轩趣幼君。三十六宫随辇去，不堪回首望吴云。
越州歌二十首·其二
作者：汪元量
朝代：宋

東南半壁日昏昏，萬騎臨軒趣幼君。
三十六宮隨輦去，不堪回首望吳雲。
越州歌二十首·其二〇
作者：汪元量
朝代：宋

昔夢吳山列御筵，三千宮女燭金蓮。
而今莫說夢中夢，夢裏吳山只自憐。
越州歌二十首·其二〇
作者：汪元量
朝代：宋

昔梦吴山列御筵，三千宫女烛金莲。
而今莫说梦中梦，梦裏吴山只自怜。
越州歌二十首·其二十
作者：汪元量
朝代：宋
体裁：七言绝句

昔梦吴山列御筵，三千宫女烛金莲。而今莫说梦中梦，梦里吴山只自怜。
越州歌二十首·其五
作者：汪元量
朝代：宋

秋風吹雨暗天涯，越鳥巢翻何以家。
嶺上萬松都斫盡，西湖新路欲排叉。
越州歌二十首·其五
作者：汪元量
朝代：宋
体裁：七言绝句

秋风吹雨暗天涯，越鸟巢翻何以家。岭上万松都斫尽，西湖新路欲排叉。
越州歌二十首·其八
作者：汪元量
朝代：宋

魯港當年傀儡場，六軍盡笑賈平章。
三聲鑼響三更後，不見人呼大魏王。
越州歌二十首·其八
作者：汪元量
朝代：宋
体裁：七言绝句

鲁港当年傀儡场，六军尽笑贾平章。三声锣响三更后，不见人呼大魏王。
越州歌二十首·其六
作者：汪元量
朝代：宋
体裁：七言绝句

师相平章误我朝，千秋万古恨难销。萧墙祸起非今日，不赏军功在断桥。
越州歌二十首·其六
作者：汪元量
朝代：宋

師相平章誤我朝，千秋萬古恨難銷。
蕭牆禍起非今日，不賞軍功在斷橋。
越州歌二十首·其十
作者：汪元量
朝代：宋
体裁：七言绝句

贾庙巍巍尽敕封，秦齐两国受恩同。木棉庵下无依鬼，合策麒麟第一功。
越州歌二十首·其十一
作者：汪元量
朝代：宋
体裁：七言绝句

集芳园里策奇功，丞相南行面发红。留得紫绵三百曲，风吹雨打并成空。
越州歌二十首·其十七
作者：汪元量
朝代：宋
体裁：七言绝句

鳌山灯月照人嬉，宣德门前万玉姬。记得那年三五夜，快行擎驾倒行归。
越州歌二十首·其十三
作者：汪元量
朝代：宋
体裁：七言绝句

甲子初秋柳宿乖，皇天无雨只空雷。正当七月初三夜，帝劝长星酒一杯。
越州歌二十首·其十九
作者：汪元量
朝代：宋
体裁：七言绝句

年年宫柳好春光，百啭黄鹂绕建章。冶杏夭桃红胜锦，牡丹屏里燕诸王。
越州歌二十首·其十二
作者：汪元量
朝代：宋
体裁：七言绝句

群臣上疏纳忠言，国害分明在目前。只论平章行不法，公田之后又私田。
越州歌二十首·其十五
作者：汪元量
朝代：宋
体裁：七言绝句

月夜湖歌歌正长，船来船去水茫茫。上塘歌了下塘唱，更唱吴王与越王。
越州歌二十首·其十八
作者：汪元量
朝代：宋
体裁：七言绝句

内湖三月赏新荷，锦缆龙舟缓缓拖。醉里君王宣乐部，隔花教唱采莲歌。
越州歌二十首·其十六
作者：汪元量
朝代：宋
体裁：七言绝句

昨梦吴山阆苑开，风吹仙乐下瑶台。翠围红阵知多少，半揭珠帘看驾来。
越州歌二十首·其十四
作者：汪元量
朝代：宋
体裁：七言绝句

丝风毛雨共凄凉，燕子楼空恨恨长。今日客逢新酒熟，夜来春去落花忙。
越州歌二十首·其四
作者：汪元量
朝代：宋
体裁：七言绝句

两峰云锁几时开，昨夜京城战鼓哀。渔父生来载歌舞，满头白发见兵来。
越州歌二十首·其四
作者：汪元量
朝代：宋

两峰云锁几时开，昨夜京城战鼓哀。
渔父生来载歌舞，满头白髪见兵来。
越州歌二十首·其四
作者：汪元量
朝代：宋

兩峰雲鎖幾時開，昨夜京城戰鼓哀。
漁父生來載歌舞，滿頭白髪見兵來。
送张总管归广西
作者：汪元量
朝代：宋
体裁：七言律诗

燕玉成行把酒卮，酒卮未尽即言离。宾鸿冒雨回峰日，旅燕冲风过海时。棹拨蓼湾秋斫脍，剑飞梅岭夜吟诗。明年有约重来否，一骑红尘贡荔枝。
送张总管归广西
作者：汪元量
朝代：宋

燕玉成行把酒巵，酒巵未尽即言离。
宾鸿冒雨回峰日，旅燕衝风过海时。
棹拨蓼湾秋斫脍，剑飞梅岭夜吟诗。
明年有约重来否，一骑红尘贡荔枝。
送张舍人从军
作者：汪元量
朝代：宋
体裁：五言律诗

大笑出门去，谁能笔砚囚。十年浑不调，万里欲先侯。衰尔吾将老，飞扬子未休。他年身退遁，肯伴赤松游。
送張總管歸廣西
作者：汪元量
朝代：宋

燕玉成行把酒巵，酒巵未盡即言離。
賓鴻冒雨回峰日，旅燕衝風過海時。
棹撥蓼灣秋斫膾，劍飛梅嶺夜吟詩。
明年有約重來否，一騎紅塵貢荔枝。
送張舍人從軍
作者：汪元量
朝代：宋

大笑出門去，誰能筆硯囚。
十年渾不調，萬里欲先侯。
衰爾吾將老，飛揚子未休。
他年身退遁，肯伴赤松游。
送琴师毛敏仲北行
作者：汪元量
朝代：宋

西塞山前日落处，北关门外雨来天。南人堕泪北人笑，臣甫低头拜杜鹃。
送琴师毛敏仲北行
作者：汪元量
朝代：宋

西塞山前日落处，北关门外雨来天。南人堕泪北人笑，臣甫头低拜杜鹃。五里十里亭长短，千帆万帆船去来。请君收泪向前去，要看幽州金筑台。苏子瞻吃惠州饭，黄鲁直度鬼门关。今日君行清泪落，他年勋业勒燕山。
送琴师毛敏仲北行·其一
作者：汪元量
朝代：宋
体裁：七言绝句

西塞山前日落处，北关门外雨来天。南人堕泪北人笑，臣甫头低拜杜鹃。
送琴师毛敏仲北行·其三
作者：汪元量
朝代：宋
体裁：七言绝句

苏子瞻吃惠州饭，黄鲁直度鬼门关。今日君行清泪落，他年勋业勒燕山。
送琴师毛敏仲北行·其二
作者：汪元量
朝代：宋
体裁：七言绝句

五里十里亭长短，千帆万帆船去来。请君收泪向前去，要看幽州金筑台。
送琴師毛敏仲北行·其一
作者：汪元量
朝代：宋

西塞山前日落處，北關門外雨來天。
南人墮淚北人笑，臣甫頭低拜杜鵑。
送琴師毛敏仲北行·其三
作者：汪元量
朝代：宋

蘇子瞻喫惠州飯，黄魯直度鬼門關。
今日君行清淚落，他年勛業勒燕山。
送琴師毛敏仲北行·其二
作者：汪元量
朝代：宋

五里十里亭長短，千帆萬帆船去來。
請君收淚向前去，要看幽州金築臺。
送皇甫秀才下荆州
作者：汪元量
朝代：宋

西南多勝概，挾策緩周旋。
笛弄五溪月，櫂摇三峽天。
楚江萍似斗，太華藕如船。
歸橐應無價，人爭秀句傳。
送皇甫秀才下荆州
作者：汪元量
朝代：宋
体裁：五言律诗

西南多胜概，挟策缓周旋。笛弄五溪月，棹摇三峡天。楚江萍似斗，太华藕如船。归橐应无价，人争秀句传。
送皇甫秀才下荆州
作者：汪元量
朝代：宋

西南多胜概，挟策缓周旋。笛弄五溪月，櫂摇三峡天。楚江萍似斗，太华藕如船。归橐应无价，人争秀句传。
通州道中
作者：汪元量
朝代：宋
体裁：诗

一片秋云妒太虚，穷荒漠漠走群狐。西瓜黄处藤如织，北枣红时树若屠。雪塞捣砧人戍远，霜营吹角客愁孤。几回兀坐穹庐下，赖有葡萄酒熟初。
通州道中
作者：汪元量
朝代：宋

一片秋云妬太虚，穷荒漠漠走羣狐。
西瓜黄处藤如织，北枣红时树若屠。
雪塞捣砧人戍远，霜营吹角客愁孤。
几回兀坐穹庐下，頼有葡萄酒熟初。
通州道中
作者：汪元量
朝代：宋

一片秋雲妬太虛，窮荒漠漠走羣狐。
西瓜黄處藤如織，北棗紅時樹若屠。
雪塞搗砧人戍遠，霜營吹角客愁孤。
幾回兀坐穹廬下，頼有葡萄酒熟初。
邳州
作者：汪元量
朝代：宋
体裁：七言律诗

身如传舍任西东，夜榻荒邮四壁空。乡梦渐生灯影外，客愁多在雨声中。淮南火后居民少，河北兵前战鼓雄。万里别离心正苦，帛书何日寄归鸿。
邳州
作者：汪元量
朝代：宋

身如傳舍任西東，夜榻荒郵四壁空。
鄉夢漸生燈影外，客愁多在雨聲中。
淮南火後居民少，河北兵前戰鼓雄。
萬里別離心正苦，帛書何日寄歸鴻。
酬方塘赵待制见赠
作者：汪元量
朝代：宋

久谓儒冠误，穷愁方弃书。十年心不展，万里意何如。司马归无屋，冯驩出有车。吾曹犹未化，烂醉且穷庐。
酬方塘赵待制见赠
作者：汪元量
朝代：宋
体裁：五言律诗

久谓儒冠误，穷愁方弃书。十年心不展，万里意何如。司马归无屋，冯驩出有车。吾曹犹未化，烂醉且穹庐。
酬方塘趙待制見贈
作者：汪元量
朝代：宋

久謂儒冠誤，窮愁方棄書。
十年心不展，萬里意何如。
司馬歸無屋，馮驩出有車。
吾曹猶未化，爛醉且穹廬。
酬王昭仪
作者：汪元量
朝代：宋
体裁：七言律诗

愁到浓时酒自斟，挑灯看剑泪痕深。黄金台迥少知己，碧玉调高空好音。万叶秋风孤馆梦，西窗夜雨故乡心。庭前昨夜梧桐语，劲气萧萧入短襟。
酬隐者刘桃冈
作者：汪元量
朝代：宋

食既弹长铗，囊悬少错刀。功名须汝辈，诗酒且吾曹。强项贫而乐，扬眉气自豪。北来鱼字密，南去雁书高。拟折渊明柳，重寻梦得桃。明珠忽委赠，价重九方臯。
酬隠者刘桃冈
作者：汪元量
朝代：宋
体裁：五言排律

食既弹长铗，囊悬少错刀。功名须汝辈，诗酒且吾曹。强项贫而乐，扬眉气自豪。北来鱼字密，南去雁书高。拟折渊明柳，重寻梦得桃。明珠忽委赠，价重九方皋。
酬隠者劉桃岡
作者：汪元量
朝代：宋

食既彈長鋏，囊懸少錯刀。
功名須汝輩，詩酒且吾曹。
强項貧而樂，揚眉氣自豪。
北來魚字密，南去雁書高。
擬折淵明柳，重尋夢得桃。
明珠忽委贈，價重九方臯。
醉歌
作者：汪元量
朝代：宋

吕将军在守襄阳，十载襄阳铁脊梁。望断援兵无信息，声声骂杀贾平章。援兵不遣事堪哀，食肉权臣大不才。见说襄樊投拜了，千军万马过江来。淮襄州郡尽归降，鞞鼓喧天入古杭。国母已无心听政，书生空有泪成行。六宫宫女泪涟涟，事主谁知不尽年。太后传宣许降国，伯颜丞相到帘前。乱点连声杀六更，荧荧庭燎待天明。侍臣已写归降表，臣妾佥名谢道清。衣冠不改只如先，关会通行满市廛。北客南人成买卖，京师依旧使铜钱。北师要讨撒花银，官府行移逼市民。丞相伯颜犹有语，学中要拣秀才人。涌金门外雨晴初，多少红船上下趋。龙管凤笙无韵调，却挝战鼓下西湖。南苑西宫棘露芽，万年枝上乱啼鸦。北人环立阑干曲，手指红梅作杏花。伯颜丞相吕将军，收了江南不杀人。昨日太皇请茶饭，满朝朱紫尽降臣。
醉歌
作者：汪元量
朝代：宋

淮襄州郡尽归降，鼙鼓喧天入古杭。
国母已无心听政，书生空有泪成行。
醉歌·其一
作者：汪元量
朝代：宋

吕将军在守襄阳，十载襄阳铁脊梁。
望断援兵无信息，声声駡杀贾平章。
醉歌·其一
作者：汪元量
朝代：宋
体裁：七言绝句

吕将军在守襄阳，十载襄阳铁脊梁。望断援兵无信息，声声骂杀贾平章。
醉歌·其一
作者：汪元量
朝代：宋

呂將軍在守襄陽，十載襄陽鐵脊梁。
望斷援兵無信息，聲聲駡殺賈平章。
醉歌·其一〇
作者：汪元量
朝代：宋

伯顔丞相呂將軍，收了江南不殺人。
昨日太皇請茶飯，滿朝朱紫盡降臣。
醉歌·其七
作者：汪元量
朝代：宋
体裁：七言绝句

北师要讨撒花银，官府行移逼市民。丞相伯颜犹有语，学中要拣秀才人。
醉歌·其七
作者：汪元量
朝代：宋

北師要討撒花銀，官府行移逼市民。
丞相伯顔猶有語，學中要揀秀才人。
醉歌·其三
作者：汪元量
朝代：宋
体裁：七言绝句

淮襄州郡尽归降，鞞鼓喧天入古杭。国母已无心听政，书生空有泪成行。
醉歌·其三
作者：汪元量
朝代：宋

淮襄州郡盡歸降，鞞鼓喧天入古杭。
國母已無心聽政，書生空有淚成行。
醉歌·其九
作者：汪元量
朝代：宋
体裁：七言绝句

南苑西宫棘露芽，万年枝上乱啼鸦。北人环立阑干曲，手指红梅作杏花。
醉歌·其九
作者：汪元量
朝代：宋

南苑西宮棘露芽，萬年枝上亂啼鴉。
北人環立闌干曲，手指紅梅作杏花。
醉歌·其二
作者：汪元量
朝代：宋
体裁：七言绝句

援兵不遣事堪哀，食肉权臣大不才。见说襄樊投拜了，千军万马过江来。
醉歌·其二
作者：汪元量
朝代：宋

援兵不遣事堪哀，食肉權臣大不才。
見說襄樊投拜了，千軍萬馬過江來。
醉歌·其五
作者：汪元量
朝代：宋
体裁：七言绝句

乱点连声杀六更，荧荧庭燎待天明。侍臣已写归降表，臣妾佥名谢道清。
醉歌·其五
作者：汪元量
朝代：宋

亂點連聲殺六更，熒熒庭燎待天明。
侍臣已寫歸降表，臣妾僉名謝道清。
醉歌·其八
作者：汪元量
朝代：宋
体裁：七言绝句

涌金门外雨晴初，多少红船上下趋。龙管凤笙无韵调，却挝战鼓下西湖。
醉歌·其八
作者：汪元量
朝代：宋

湧金門外雨晴初，多少紅船上下趨。
龍管鳳笙無韻調，却撾戰鼓下西湖。
醉歌·其六
作者：汪元量
朝代：宋
体裁：七言绝句

衣冠不改只如先，关会通行满市廛。北客南人成买卖，京师依旧使铜钱。
醉歌·其六
作者：汪元量
朝代：宋

衣冠不改只如先，關會通行滿市廛。
北客南人成買賣，京師依舊使銅錢。
醉歌·其十
作者：汪元量
朝代：宋
体裁：七言绝句

伯颜丞相吕将军，收了江南不杀人。昨日太皇请茶饭，满朝朱紫尽降臣。
醉歌·其四
作者：汪元量
朝代：宋
体裁：七言绝句

六宫宫女泪涟涟，事主谁知不尽年。太后传宣许降国，伯颜丞相到帘前。
醉歌·其四
作者：汪元量
朝代：宋

六宮宮女淚漣漣，事主誰知不盡年。
太后傳宣許降國，伯顔丞相到簾前。
采石
作者：汪元量
朝代：宋

夜泊青山下，江空不受塵。
只看波底月，便是謫仙人。
采石
作者：汪元量
朝代：宋
体裁：五言绝句

夜泊青山下，江空不受尘。只看波底月，便是谪仙人。
重庆府
作者：汪元量
朝代：宋

铁作篙师铁作舟，风撞浪涌可无忧。
林间麋鹿遥相望，峡裏蛟龙横不休。
目断弔桥空悄悄，头昏伏枕自悠悠。
锦城秋色追随尽，好处山川更一游。
重庆府
作者：汪元量
朝代：宋
体裁：七言律诗

铁作篙师铁作舟，风撞浪涌可无忧。林间麋鹿遥相望，峡里蛟龙横不休。目断吊桥空悄悄，头昏伏枕自悠悠。锦城秋色追随尽，好处山川更一游。
重慶府
作者：汪元量
朝代：宋

鐵作篙師鐵作舟，風撞浪湧可無憂。
林間麋鹿遥相望，峽裏蛟龍橫不休。
目斷弔橋空悄悄，頭昏伏枕自悠悠。
錦城秋色追隨盡，好處山川更一游。
重游甘露寺
作者：汪元量
朝代：宋

小留甘露莫开船，我欲题诗寄佛轩。
犬下修廊迎宿客，僧归曲巷背𣟴门。
梅边拂石安棋局，竹外鸣琴荐酒尊。
却忆市朝无事日，笙歌日日醉昏昏。
重游甘露寺
作者：汪元量
朝代：宋

小留甘露莫开船，我欲题诗寄佛轩。犬下修廊迎宿舍，僧归曲巷背闩门。梅边拂石安棋局，竹外鸣琴荐酒尊。却忆市朝无事日，笙歌日日醉昏昏。
重游甘露寺
作者：汪元量
朝代：宋

小留甘露莫开船，我欲题诗寄佛轩。犬下脩廊迎宿客，僧归曲巷背？门。梅边拂石安棋局，竹外鸣琴荐酒尊。却忆市朝无事日，笙歌日日醉昏昏。
重游甘露寺
作者：汪元量
朝代：宋
体裁：七言律诗

小留甘露莫开船，我欲题诗寄佛轩。犬下脩廊迎宿客，僧归曲巷背�门。梅边拂石安棋局，竹外鸣琴荐酒尊。却忆市朝无事日，笙歌日日醉昏昏。
重游甘露寺
作者：汪元量
朝代：宋

小留甘露莫開船，我欲題詩寄佛軒。
犬下脩廊迎宿客，僧歸曲巷背𣟴門。
梅邊拂石安棋局，竹外鳴琴薦酒尊。
却憶市朝無事日，笙歌日日醉昏昏。
重訪草堂
作者：汪元量
朝代：宋

放櫂花谿去，重來訪草堂。
菰蒲依靜渚，楊柳遶回塘。
野塹棨高下，山牆竹短長。
槁梧含古色，瘦菊減清香。
鼙鼓檛三疊，旌旗列兩行。
花娘紛舞袖，座客競飛觴。
醤蘸生葱白，虀澆熟韭黄。
洪爐催捲餠，匕首割燒羊。
大笑諸公醉，高談小子狂。
城關猶未掩，冠蓋已飛揚。
鳥語青松裏，人行錦樹傍。
杜陵輕出峽，千古隔瀟湘。
重訪馬碧梧
作者：汪元量
朝代：宋

萬里遠行役，十年良可哀。
前輩古風在，故人今雨來。
絕口不言事，挽鬚惟把杯。
種得碧梧樹，春風花自開。
重访草堂
作者：汪元量
朝代：宋
体裁：五言排律

放棹花溪去，重来访草堂。菰蒲依静渚，杨柳绕回塘。野堑棨高下，山墙竹短长。槁梧含古色，瘦菊减清香。鼙鼓檛三叠，旌旗列两行。花娘纷舞袖，座客竞飞觞。酱蘸生葱白，齑浇熟韭黄。洪炉催捲饼，匕首割烧羊。大笑诸公醉，高谈小子狂。城关犹未掩，冠盖已飞扬。鸟语青松里，人行锦树傍。杜陵轻出峡，千古隔潇湘。
重访草堂
作者：汪元量
朝代：宋

放棹花溪去，重来访草堂。
菰蒲依静渚，杨柳遶回塘。
野堑棨高下，山墙竹短长。
槁梧含古色，瘦菊减清香。
鼙鼓檛三迭，旌旗列两行。
花娘纷舞袖，座客竞飞觞。
醤蘸生葱白，虀浇熟韭黄。
洪炉催捲餠，匕首割烧羊。
大笑诸公醉，高谈小子狂。
城关犹未掩，冠盖已飞扬。
鸟语青松裏，人行锦树傍。
杜陵轻出峡，千古隔潇湘。
重访草堂
作者：汪元量
朝代：宋

放櫂花豀去，重来访草堂。
菰蒲依静渚，杨柳绕回塘。
野暂棕高下，山墙竹短长。
槁梧含古色，瘦菊减清香。
鼙鼓檛三叠，旌旗列两行。
花娘纷舞袖，座客竞飞觞。
酱蘸生葱白，虀浇熟韭黄。
洪炉催卷饼，匕首割烧羊。
大笑诸公醉，高谈小子狂。
城关犹未掩，冠盖已飞扬。
鸟语青松里，人行锦树傍。
杜陵轻出峡，千古隔潇湘。
重访马碧梧
作者：汪元量
朝代：宋
体裁：五言律诗

万里远行役，十年良可哀。前辈古风在，故人今雨来。绝口不言事，挽须惟把杯。种得碧梧树，春风花自开。
重访马碧梧
作者：汪元量
朝代：宋

万里远行役，十年良可哀。
前辈古风在，故人今雨来。
绝口不言事，挽鬚惟把杯。
种得碧梧树，春风花自开。
金人捧露盘（越州越王台）
作者：汪元量
朝代：宋
体裁：词

越山云，越江水，越王台。个中景、尽可徘徊。凌高放目，使人胸次共崔嵬。黄鹂紫燕报春晚，劝我衔杯。古时事，今时泪，前人喜，后人哀。正醉里、歌管成灰。新愁旧恨，一时分付与潮回。鹧鸪啼歇夕阳去，满地风埃。
金山
作者：汪元量
朝代：宋
体裁：七言律诗

杨柳堤边看渡船，金山山上访金仙。一江风起尘扬海，两岸潮来浪拍天。龙化老人频问法，狐为少妇窃听禅。此机何与书生事，且借方床熟昼眠。
金山
作者：汪元量
朝代：宋

杨柳隄边看渡船，金山山上访金仙。
一江风起尘扬海，两岸潮来浪拍天。
龙化老人频问法，狐为少妇窃听禅。
此机何与书生事，且借方床熟昼眠。
金山
作者：汪元量
朝代：宋

楊柳隄邊看渡船，金山山上訪金仙。
一江風起塵揚海，兩岸潮來浪拍天。
龍化老人頻問法，狐爲少婦竊聽禪。
此機何與書生事，且借方牀熟晝眠。
金陵
作者：汪元量
朝代：宋

只見空城不見臺，客行搔首重徘徊。
風雲舊日龍南渡，宇宙新秋雁北來。
三國衣冠同草莽，六朝宮殿總塵埃。
交游相見休相問，把手江頭且一杯。
金陵
作者：汪元量
朝代：宋
体裁：七言律诗

只见空城不见台，客行搔首重徘徊。风云旧日龙南渡，宇宙新秋雁北来。三国衣冠同草莽，六朝宫殿总尘埃。交游相见休相问，把手江头且一杯。
釣臺
作者：汪元量
朝代：宋

灘沙疊疊是潮痕，古木蒼然叫斷猿。
此老不干天子貴，故人方訝布衣尊。
雨甜春水魚龍動，風暖寒林鳥雀喧。
我恰扁舟臺下過，桐花香處月黄昏。
錢塘
作者：汪元量
朝代：宋

躑躅吞聲淚暗傾，杖藜徐步浙江行。
青蕪古路人烟絕，綠樹新墟鬼火明。
事去玉環沈異域，愁來金盌出佳城。
十年草木都糜爛，留得南枝照淺清。
錢塘歌
作者：汪元量
朝代：宋

錢塘江上龍光死，錢王宮闕今如此。
白髪宮娃作遠遊，漠漠平沙千萬里。
西北高樓白雲齊，欲落未落日已低。
古人不見今人去，江水東流烏夜啼。
錦城秋暮海棠
作者：汪元量
朝代：宋

錦城海棠妙無比，秋光染出胭脂蘂。
日照殷紅如血鮮，箭砂粧粒真珠子。
玉環著酒睡初覺，臉薄粉香淚如洗。
絳紗穿露水晶圓，笑殺荷花守紅死。
蜀鄉海棠根本別，有色有香成二美。
春花開殘秋復花，簸弄東君權不已。
錦袍公子汗血駒，賓客諠譁間朱紫。
有酒如池肉如山，銀燭千條照羅綺。
蕭娘十八青絲髪，手把金鍾歌皓齒。
神仙艷骨世所無，歌聲直入青雲裏。
江南倦客慘不樂，鳴笛哀箏亂人耳。
干戈滿地行路難，屏裏吳山數千里。
遥憐花國化青蕪，浪蘂浮花敢欣喜。
草堂無詩花無德，竊號花仙寧不耻。
春花撩亂亦可憐，秋花爛熳何爲爾。
花前妙舞曲未終，紅雪紛紛落流水。
薄命佳人只土塵，拋盃拔劍長歌起。
錦江蜀先主廟
作者：汪元量
朝代：宋

國破人何在，宮名喜尚存。
雖云蜀先主，猶是漢諸孫。
吳魏不相下，關張豈少恩。
崩年在三峽，遺恨滿乾坤。
錦瑟清商引
作者：汪元量
朝代：宋

玉窗夜靜月流光。拂鴛弦、先奏清商。天外塞鴻飛呼，群夜渡瀟湘。風回處，戛玉鏗金，翩翩作新勢，聲聲字字，歷歷鏘鏘。忽低顰有恨，此意極淒涼。爐香簾櫳正清灑，轉調促柱成行。機籟雜然鳴素手，擊碎琳琅。翠雲深夢裡昭陽。此心長。回顧窮陰絕漠，片影悠揚。那昭君更苦，香淚溼紅裳。
钓台
作者：汪元量
朝代：宋
体裁：七言律诗

滩沙叠叠是潮痕，古木苍然叫断猿。此老不干天子贵，故人方讶布衣尊。雨甜春水鱼龙动，风暖寒林鸟雀喧。我恰扁舟台下过，桐花香处月黄昏。
钓台
作者：汪元量
朝代：宋

滩沙迭迭是潮痕，古木苍然叫断猿。
此老不干天子贵，故人方讶布衣尊。
雨甜春水鱼龙动，风暖寒林鸟雀喧。
我恰扁舟台下过，桐花香处月黄昏。
钱塘
作者：汪元量
朝代：宋

踯躅吞声泪暗倾，杖藜徐步浙江行。青芜古路人烟绝，绿树新墟鬼火明。事去玉环沈异域，愁来金盌出佳城。十年草木都糜烂，留得南枝照浅清。
钱塘
作者：汪元量
朝代：宋
体裁：七言律诗

踯躅吞声泪暗倾，杖藜徐步浙江行。青芜古路人烟绝，绿树新墟鬼火明。事去玉环沈异域，愁来金碗出佳城。十年草木都糜烂，留得南枝照浅清。
钱塘歌
作者：汪元量
朝代：宋
体裁：古风

钱塘江上龙光死，钱王宫阙今如此。白发宫娃作远游，漠漠平沙千万里。西北高楼白云齐，欲落未落日已低。古人不见今人去，江水东流乌夜啼。
钱塘歌
作者：汪元量
朝代：宋

钱塘江上龙光死，钱王宫阙今如此。
白髪宫娃作远游，漠漠平沙千万里。
西北高楼白云齐，欲落未落日已低。
古人不见今人去，江水东流乌夜啼。
锦城秋暮海棠
作者：汪元量
朝代：宋

锦城海棠妙无比，秋光染出胭脂蕊。日照殷红如血鲜，箭砂妆粒真珠子。玉环着酒睡初觉，脸薄粉香泪如洗。绛纱穿露水晶圆，笑杀荷花守红死。蜀乡海棠根本别，有色有香成二美。春花开残秋复花，簸弄东君权不已。锦袍公子汗血驹，宾客喧哗间朱紫。有酒如池肉如山，银烛千条照罗绮。萧娘十八青丝发，手把金锺歌皓齿。神仙艳骨世所无，歌声直入青云里。江南倦客惨不乐，鸣笛哀筝乱人耳。干戈满地行路难，屏里吴山数千里。遥怜花国化青芜，浪蕊浮花敢欣喜。草堂无诗花无德，窃号花仙宁不耻。春花撩乱亦可怜，秋花烂熳何为尔。花前妙舞曲未终，红雪纷纷落流水。薄命佳人只土尘，抛盃拔剑长歌起。
锦城秋暮海棠
作者：汪元量
朝代：宋
体裁：古风

锦城海棠妙无比，秋光染出胭脂蕊。日照殷红如血鲜，箭砂妆粒真珠子。玉环著酒睡初觉，脸薄粉香泪如洗。绛纱穿露水晶圆，笑杀荷花守红死。蜀乡海棠根本别，有色有香成二美。春花开残秋复花，簸弄东君权不已。锦袍公子汗血驹，宾客諠哗间朱紫。有酒如池肉如山，银烛千条照罗绮。萧娘十八青丝发，手把金钟歌皓齿。神仙艳骨世所无，歌声直入青云里。江南倦客惨不乐，鸣笛哀筝乱人耳。干戈满地行路难，屏里吴山数千里。遥怜花国化青芜，浪蕊浮花敢欣喜。草堂无诗花无德，窃号花仙宁不耻。春花撩乱亦可怜，秋花烂熳何为尔。花前妙舞曲未终，红雪纷纷落流水。薄命佳人只土尘，抛杯拔剑长歌起。
锦城秋暮海棠
作者：汪元量
朝代：宋

锦城海棠妙无比，秋光染出胭脂蘂。
日照殷红如血鲜，箭砂粧粒真珠子。
玉环着酒睡初觉，脸薄粉香泪如洗。
绛纱穿露水晶圆，笑杀荷花守红死。
蜀乡海棠根本别，有色有香成二美。
春花开残秋復花，簸弄东君权不已。
锦袍公子汗血驹，宾客諠譁间朱紫。
有酒如池肉如山，银烛千条照罗绮。
萧娘十八青丝髪，手把金钟歌皓齿。
神仙艷骨世所无，歌声直入青云裏。
江南倦客惨不乐，鸣笛哀筝乱人耳。
干戈满地行路难，屏裏吴山数千里。
遥怜花国化青芜，浪蘂浮花敢欣喜。
草堂无诗花无德，窃号花仙宁不耻。
春花撩乱亦可怜，秋花烂熳何为尔。
花前妙舞曲未终，红雪纷纷落流水。
薄命佳人只土尘，抛杯拔剑长歌起。
锦江蜀先主庙
作者：汪元量
朝代：宋
体裁：五言律诗

国破人何在，宫名喜尚存。虽云蜀先主，犹是汉诸孙。吴魏不相下，关张岂少恩。崩年在三峡，遗恨满乾坤。
锦江蜀先主庙
作者：汪元量
朝代：宋

国破人何在，宫名喜尚存。
虽云蜀先主，犹是汉诸孙。
吴魏不相下，关张岂少恩。
崩年在三峡，遗恨满干坤。
锦瑟清商引
作者：汪元量
朝代：宋

玉窗夜静月流光。拂鸳弦、先奏清商。天外塞鸿飞呼，群夜渡潇湘。风回处，戛玉铿金，翩翻作新势，声声字字，历历锵锵。忽低颦有恨，此意极凄凉。炉香帘栊正清洒，转调促柱成行。机籁杂然鸣素手，击碎琳琅。翠云深梦里昭阳。此心长。回顾穷阴绝漠，片影悠扬。那昭君更苦，香泪湿红裳。
锦瑟清商引·玉窗夜静月流光
作者：汪元量
朝代：宋
体裁：词

玉窗夜静月流光。拂鸳弦、先奏清商。天外塞鸿飞呼，群夜渡潇湘。风回处，戛玉铿金，翩翩作新势，声声字字，历历锵锵。忽低颦有恨，此意极凄凉。炉香帘栊正清洒，转调促柱成行。机籁杂然鸣素手，击碎琳琅。翠云深梦里昭阳。此心长。回顾穷阴绝漠，片影悠扬。那昭君更苦，香泪湿红裳。
長城外
作者：汪元量
朝代：宋

飲馬長城窟，馬繁水枯竭。
水竭將奈何，馬嘶不肯歇。
君看長城中，盡是骷髏骨。
骷髏幾千年，猶且未滅沒。
空銜千年冤，此冤何時雪。
祖龍去已遠，長城久迸裂。
嘆息此骷髏，夜夜泣秋月。
長沙
作者：汪元量
朝代：宋

洞庭過了浪猶高，河伯欣然止怒濤。
傍岸買魚仍問米，登樓呼酒更持螯。
湘汀暮雨幽蘭溼，野渡寒風古樹號。
詩到巴陵吟不得，屈原千古有離騷。
长城外
作者：汪元量
朝代：宋
体裁：古风

饮马长城窟，马繁水枯竭。水竭将奈何，马嘶不肯歇。君看长城中，尽是骷髅骨。骷髅几千年，犹且未灭没。空衔千年冤，此冤何时雪。祖龙去已远，长城久迸裂。叹息此骷髅，夜夜泣秋月。
长城外
作者：汪元量
朝代：宋

饮马长城窟，马繁水枯竭。
水竭将奈何，马嘶不肯歇。
君看长城中，尽是骷髅骨。
骷髅几千年，犹且未灭没。
空衔千年冤，此冤何时雪。
祖龙去已远，长城久迸裂。
嘆息此骷髅，夜夜泣秋月。
长沙
作者：汪元量
朝代：宋
体裁：七言律诗

洞庭过了浪犹高，河伯欣然止怒涛。傍岸买鱼仍问米，登楼呼酒更持螯。湘汀暮雨幽兰湿，野渡寒风古树号。诗到巴陵吟不得，屈原千古有离骚。
长沙
作者：汪元量
朝代：宋

洞庭过了浪犹高，河伯欣然止怒涛。傍岸买鱼仍问米，登楼呼酒更持螯。湘汀暮雨幽兰溼，野渡寒风古树号。诗到巴陵吟不得，屈原千古有离骚。
长相思
作者：汪元量
朝代：宋
体裁：词

阿哥儿。阿姑儿。两个天生一对儿。偷吹玉琯儿。笑些儿。话些儿。罗带同心双绾儿。团团似月儿。
长相思·越上寄雪江
作者：汪元量
朝代：宋
体裁：词

吴山深。越山深。空谷佳人金玉音。有谁知此心。夜沉沉。漏沉沉。闲却梅花一曲琴。月高松竹林。
长相思（越上寄雪江）
作者：汪元量
朝代：宋
体裁：词

吴山深。越山深。空谷佳人金玉音。有谁知此心。夜沈沈。漏沈沈。闲却梅花一曲琴。月高松竹林。
開平
作者：汪元量
朝代：宋

冷霰撒行車，呻吟獨搔首。
須臾大如席，風卷半空走。
母子鼻酸辛，依依自相守。
書生倒行囊，沽來一樽酒。
暫時借溫和，耳熱豈長久。
萬木舞陰風，言語冰在口。
氈房耿無眠，兀兀聽刁斗。
開平雪霽
作者：汪元量
朝代：宋

雪霽山崔嵬，平荒絕人跡。
獵獵大風寒，杳杳遠天碧。
腐儒策蹇馿，覓句繞沙磧。
一吟三徘徊，日卓人影直。
孤鴻雲中來，對我聲嚦嚦。
迺知晴天好，物類各有適。
頃刻片雲生，雪花大如席。
偉哉復偉哉，造物真戲劇。
閬州
作者：汪元量
朝代：宋

閬州城南海棠溪，客子不可無新詩。
正嫌風攪浪花碎，更被雨衝雲葉垂。
野鷗出沒底心性，山禽飛舞猶威儀。
江南或問閬州景，錦屏山水天下奇。
闻父老说兵
作者：汪元量
朝代：宋

昔闻天兵入西蜀，鞞鼓乱挝裂岩谷。
金鞍战马踏云梯，日射旌旗红{上竹下敕}{上竹下敕}。
黑雾压城尘涨天，西方杀气成愁烟。
钓鱼台畔古战场，六军战血平三川。
天寒日落愁无色，将军一剑万人敌。
妇女多在官宫中，兵气不扬长太息。
闻父老说兵
作者：汪元量
朝代：宋
体裁：古风

昔闻天兵入西蜀，鞞鼓乱挝裂岩谷。金鞍战马踏云梯，日射旌旗红簌簌。黑雾压城尘涨天，西方杀气成愁烟。钓鱼台畔古战场，六军战血平三川。天寒日落愁无色，将军一剑万人敌。妇女多在官军中，兵气不扬长太息。
闻父老说兵
作者：汪元量
朝代：宋

昔闻天兵入西蜀，鞞鼓乱挝裂岩谷。
金鞍战马踏云梯，日射旌旗红𫂙𫂙。
黑雾压城尘涨天，西方杀气成愁烟。
钓鱼台畔古战场，六军战血平三川。
天寒日落愁无色，将军一剑万人敌。
妇女多在官军中，兵气不扬长太息。
阆州
作者：汪元量
朝代：宋
体裁：七言律诗

阆州城南海棠溪，客子不可无新诗。正嫌风搅浪花碎，更被雨冲云叶垂。野鸥出没底心性，山禽飞舞犹威仪。江南或问阆州景，锦屏山水天下奇。
阆州
作者：汪元量
朝代：宋

阆州城南海棠溪，客子不可无新诗。
正嫌风搅浪花碎，更被雨衝云叶垂。
野鸥出没底心性，山禽飞舞犹威仪。
江南或问阆州景，锦屏山水天下奇。
阴山观猎和赵待制回文
作者：汪元量
朝代：宋

围猎看人放海青，黑山峡口路交横。
飞鸿雨湿云天远，去马风寒雪塞平。
归客北边关柝击，过军西畔寨灯明。
巍巍殿帐毡房暖，衣铁冷深更鼓鸣。
阴山观猎和赵待制回文
作者：汪元量
朝代：宋
体裁：七言律诗

围猎看人放海青，黑山峡口路交横。飞鸿雨湿云天远，去马风寒雪塞平。归客北边关柝击，过军西畔寨灯明。巍巍殿帐毡房煖，衣铁冷深更鼓鸣。
阴山观猎和赵待制回文
作者：汪元量
朝代：宋

围猎看人放海青，黑山峡口路交横。
飞鸿雨湿云天远，去马风寒雪塞平。
归客北边关柝击，过军西畔寨灯明。
巍巍殿帐氈房暖，衣铁冷深更鼓鸣。
阿房宫故基
作者：汪元量
朝代：宋

祖龙筑长城，雄关百二所。阿房高接天，六国收歌女。跨海觅仙方，蓬莱眇何许。欲为不死人，万代秦宫主。风吹鲍鱼腥，兹事竟虚语。乾坤反掌间，山河泪如雨。谁怜素车儿，奉玺纳季父。楚人斩关来，一炬成焦土。空余此余基，千秋泣禾黍。
阿房宫故基
作者：汪元量
朝代：宋
体裁：古风

祖龙筑长城，雄关百二所。阿房高接天，六国收歌女。跨海觅仙方，蓬莱眇何许。欲为不死人，万代秦宫主。风吹鲍鱼腥，兹事竟虚语。乾坤反掌间，山河泪如雨。谁怜素车儿，奉玺纳季父。楚人斩关来，一炬成焦土。空馀此馀基，千秋泣禾黍。
阿房宫故基
作者：汪元量
朝代：宋

祖龙筑长城，雄关百二所。
阿房高接天，六国收歌女。
跨海觅仙方，蓬莱眇何许。
欲为不死人，万代秦宫主。
风吹鲍鱼腥，兹事竟虚语。
干坤反掌间，山河泪如雨。
谁怜素车儿，奉玺纳季父。
楚人斩关来，一炬成焦土。
空余此余基，千秋泣禾黍。
阿房宮故基
作者：汪元量
朝代：宋

祖龍築長城，雄關百二所。
阿房高接天，六國收歌女。
跨海覓仙方，蓬萊眇何許。
欲爲不死人，萬代秦宮主。
風吹鮑魚腥，茲事竟虛語。
乾坤反掌間，山河淚如雨。
誰憐素車兒，奉璽納季父。
楚人斬關來，一炬成焦土。
空餘此餘基，千秋泣禾黍。
降香回燕
作者：汪元量
朝代：宋
体裁：五言绝句

一从得玉旨，勒马幽燕起。河北与河南，一万五千里。
降香回燕
作者：汪元量
朝代：宋

一從得玉旨，勒馬幽燕起。
河北與河南，一萬五千里。
除夕同舍集飲
作者：汪元量
朝代：宋

萬里陰寒淚欲流，暫時歡笑且忘憂。
已呼赤脚來烹雁，更遣蒼頭爲割牛。
燕伎女來情不惡，魯男子在話難投。
却憐半夜朝天去，霜瓦差差十二樓。
除夕同舍集饮
作者：汪元量
朝代：宋
体裁：七言律诗

万里阴寒泪欲流，暂时欢笑且忘忧。已呼赤脚来烹雁，更遣苍头为割牛。燕伎女来情不恶，鲁男子在话难投。却怜半夜朝天去，霜瓦差差十二楼。
除夕同舍集饮
作者：汪元量
朝代：宋

万里阴寒泪欲流，暂时欢笑且忘忧。已呼赤脚来烹雁，更遣苍头为割牛。燕伎女来情不恶，鲁男子在话难投。欲怜半夜朝天去，霜瓦差差十二楼。
陰山觀獵和趙待制回文
作者：汪元量
朝代：宋

圍獵看人放海青，黑山峽口路交橫。
飛鴻雨濕雲天遠，去馬風寒雪塞平。
歸客北邊關柝擊，過軍西畔寨燈明。
巍巍殿帳氈房煖，衣鐵冷深更鼓鳴。
隆州
作者：汪元量
朝代：宋

歇馬隆州借夕凉，壺中薄酒似酸湯。
城濠寨屋偏栽柳，市井人家却種桑。
官逼稅糧多作孽，民窮田土盡拋荒。
年來士子多差役，隸籍鹽場與錦坊。
隆州
作者：汪元量
朝代：宋
体裁：七言律诗

歇马隆州借夕凉，壶中薄酒似酸汤。城濠寨屋偏栽柳，市井人家却种桑。官逼税粮多作孽，民穷田土尽抛荒。年来士子多差役，隶籍盐场与锦坊。
隆庆府
作者：汪元量
朝代：宋
体裁：七言绝句

雁山突兀插青天，剑阁西来接剑泉。如此江山快人意，满船载酒下潼川。
隆慶府
作者：汪元量
朝代：宋

雁山突兀插青天，劍閣西來接劍泉。
如此江山快人意，滿船載酒下潼川。
雲安聞鵑
作者：汪元量
朝代：宋

雲安風景愚能說，蒼峽風掀浪如雪。
杜鵑叫得口流血，染遍山花歸不得。
臣甫再拜哦新詩，詩成甫也成愁絕。
都人重是古帝魂，敬重此鳥心不輟。
不知此鳥知不知，四時叫得巴山裂。
却憶群姬左右趨，三十六宮醉花月。
雲臺
作者：汪元量
朝代：宋

荒亭駐馬酌金罍，風卷黄埃丑上來。
滿地山河無漢業，趙州留得古雲臺。
青城山
作者：汪元量
朝代：宋
体裁：七言律诗

敕使穿云破湿苔，水边坐石更行杯。翩翩野鹤飞如舞，冉冉岩花笑不来。乱木交柯盘圣井，数峰削玉并仙台。平明绝顶穷幽讨，更上青城望一回。
青城山
作者：汪元量
朝代：宋

敕使穿雲破濕苔，水邊坐石更行杯。
翩翩野鶴飛如舞，冉冉巖花笑不來。
亂木交柯盤聖井，數峰削玉並仙臺。
平明絕頂窮幽討，更上青城望一回。
青阳提刑哀些
作者：汪元量
朝代：宋
体裁：五言律诗

提刑辞宋国，奉使到燕都。入贡能全璧，怀归不献图。看羊居北海，化鹤返西湖。楚客歌哀些，临棺奠酒壶。
青陽提刑哀些
作者：汪元量
朝代：宋

提刑辭宋國，奉使到燕都。
入貢能全璧，懷歸不獻圖。
看羊居北海，化鶴返西湖。
楚客歌哀些，臨棺奠酒壺。
題王導像
作者：汪元量
朝代：宋

秦淮浪白蔣山青，西望神州草木腥。
江左夷吾甘半壁，只緣無淚洒新亭。
題賜硯
作者：汪元量
朝代：宋

斧柯片石伴幽閒，堪與遺民共號頑。
試憶當時承賜事，墨痕如淚盡成斑。
题王导像
作者：汪元量
朝代：宋
体裁：七言绝句

秦淮浪白蒋山青，西望神州草木腥。江左夷吾甘半壁，只缘无泪洒新亭。
题赐砚
作者：汪元量
朝代：宋

斧柯片石伴幽閒，堪与遗民共号顽。试忆当时承赐事，墨痕如泪尽成斑。
题赐砚
作者：汪元量
朝代：宋
体裁：七言绝句

斧柯片石伴幽闲，堪与遗民共号顽。试忆当年承赐事，墨痕如泪尽成斑。
馬嵬坡
作者：汪元量
朝代：宋

霓裳驚破出宮門，馬上香羅拭淚痕。
到此竟爲山下鬼，不堪鞞鼓似招魂。
马嵬坡
作者：汪元量
朝代：宋
体裁：七言绝句

霓裳惊破出宫门，马上香罗拭泪痕。到此竟为山下鬼，不堪鞞鼓似招魂。
魯港
作者：汪元量
朝代：宋

博徒無計解其紛，夜半鳴鉦潰萬軍。
魯港朔風掀惡浪，吳山寒日翳愁雲。
周褒媚己終亡國，孟德欺孤忍負君。
大木已顛天柱折，錢塘江上雁成羣。
魯港敗北
作者：汪元量
朝代：宋

夜半槌金鼓，南邊事已休。
三軍坑魯港，一舸走揚州。
星殞天應泣，江喧地欲流。
欺孤生異志，回首媿巢由。
鲁港
作者：汪元量
朝代：宋

博徒无计解其纷，夜半鸣钲溃万军。
鲁港朔风掀恶浪，吴山寒日翳愁云。
周褒媚己终亡国，孟德欺孤忍负君。
大木已颠天柱折，钱塘江上雁成羣。
鲁港
作者：汪元量
朝代：宋
体裁：七言律诗

博徒无计解其纷，夜半鸣钲溃万军。鲁港朔风掀恶浪，吴山寒日翳愁云。周褒媚己终亡国，孟德欺孤忍负君。大木已颠天柱折，钱塘江上雁成群。
鲁港
作者：汪元量
朝代：宋

博徒无计解其纷，夜半鸣钲溃万军。鲁港朔风掀恶浪，吴山寒日翳愁云。周褒媚已终亡国，孟德斯孤忍负君。大木已颠天柱折，钱塘江上雁成群。
鲁港败北
作者：汪元量
朝代：宋

夜半槌金鼓，南边事已休。三军坑鲁港，一舸走扬州。星殒天应泣，江喧地欲流。欺孤生异志，回首媿巢由。
鲁港败北
作者：汪元量
朝代：宋
体裁：五言律诗

夜半槌金鼓，南边事已休。三军坑鲁港，一舸走扬州。星殒天应泣，江喧地欲流。欺孤生异志，回首愧巢由。
鳳凰臺
作者：汪元量
朝代：宋

草沒高臺鳳不游，大江日夜自東流。
齊梁地廢鴉千樹，王謝家空蟻一丘。
騎馬僧爭淮口渡，捕魚人據石頭洲。
玉簫聲斷悲風起，不見長安李白愁。
鳳州
作者：汪元量
朝代：宋

鳳州山館有清輝，古木扶疏散陸離。
紅尾錦雞鳴古埭，綠頭花鴨盪幽池。
荷聲策策秋來後，桂影團團月上時。
病馬嚙荄思故櫪，驚烏繞樹宿何枝。
三分割據人如夢，滿目興亡客自癡。
走筆成詩聊紀實，岷峨風土出蹲鴟。
鳳州歌·其一
作者：汪元量
朝代：宋

鳳州南去是南岐，大散橫盤勢更危。
躍馬紫金河畔路，萬株楊柳撒金絲。
鳳州歌·其二
作者：汪元量
朝代：宋

去路迢迢入兩當，三千三百到華陽。
黄花川上黄花驛，千百猿聲斷客腸。
鷓鴣天
作者：汪元量
朝代：宋

瀲灩湖光綠正肥。蘇堤十里柳絲垂。輕便燕子低低舞，小巧鶯兒恰恰啼。花似錦，酒成池。對花對酒兩相宜。水邊莫話長安事，且請卿卿吃蛤蜊。
鹧鸪天·潋滟湖光绿正肥
作者：汪元量
朝代：宋
体裁：词

潋滟湖光绿正肥。苏堤十里柳丝垂。轻便燕子低低舞，小巧莺儿恰恰啼。花似锦，酒成池。对花对酒两相宜。水边莫话长安事，且请卿卿吃蛤蜊。
麻姑仙坛歌
作者：汪元量
朝代：宋

麻姑飘飘出烟雾，红尾凤飞骑不住。
青城山高风露寒，佩环挂着山花树。
花雾蒙蒙香湿衣，一点柔红泻香露。
群仙行酒擘麒麟，玉盌金盘间犀筯。
琼璈铁笛含氤氲，二十三絃语幽素。
琼台醼罢醉不归，月出昆崙天未曙。
青衣结束金丝蘂，鹤扇双行引归路。
白云迭迭水潺潺，神仙窟宅知何处。
麻姑仙坛歌
作者：汪元量
朝代：宋

麻姑飘飘出烟雾，红尾凤飞骑不住。青城山高风露寒，佩环挂著山花树。花雾濛濛香湿衣，一点柔红泻香露。群仙行酒擘麒麟，玉盌金盘间犀箸。琼璈铁笛含氤氲，二十三弦语幽素。琼台宴罢醉不归，月出昆崙天未曙。青衣结束金丝蕊，鹤扇双行引归路。白云叠叠水潺潺，神仙窟宅知何处。
麻姑仙坛歌
作者：汪元量
朝代：宋
体裁：古风

麻姑飘飘出烟雾，红尾凤飞骑不住。青城山高风露寒，佩环挂著山花树。花雾濛濛香湿衣，一点柔红泻香露。群仙行酒擘麒麟，玉碗金盘间犀箸。琼璈铁笛含氤氲，二十三弦语幽素。琼台宴罢醉不归，月出昆崙天未曙。青衣结束金丝蕊，鹤扇双行引归路。白云叠叠水潺潺，神仙窟宅知何处。
麻姑仙壇歌
作者：汪元量
朝代：宋

麻姑飄飄出煙霧，紅尾鳳飛騎不住。
青城山高風露寒，珮環掛著山花樹。
花霧濛濛香濕衣，一點柔紅瀉香露。
群仙行酒擘麒麟，玉盌金盤間犀筯。
瓊璈鐵笛含氤氳，二十三絃語幽素。
瓊臺醼罷醉不歸，月出崑崙天未曙。
青衣結束金絲蘂，鶴扇雙行引歸路。
白雲疊疊水潺潺，神仙窟宅知何處。
黄州江下
作者：汪元量
朝代：宋
体裁：四言诗

黄州渡口，赤壁矶头。冷风凄雨，一叶扁舟。
黄州江下
作者：汪元量
朝代：宋

黄州渡口，赤壁磯頭。
冷風凄雨，一葉扁舟。
黄州江下
作者：汪元量
朝代：宋

黄洲渡口，赤壁矶头。
冷风凄雨，一葉扁舟。
黄金台和吴实堂韵
作者：汪元量
朝代：宋
体裁：五言律诗

把酒上金台，伤心泪落杯。君臣难再得，天地不重来。古木巢苍鹘，残碑枕碧苔。倚阑休北望，万里起黄埃。
黄金臺和吳實堂韻
作者：汪元量
朝代：宋

把酒上金臺，傷心淚落杯。
君臣難再得，天地不重來。
古木巢蒼鶻，殘碑枕碧苔。
倚闌休北望，萬里起黄埃。
七月五日立秋初夜观月
作者：沈辽
朝代：宋

酷暑殊未却，微风初夜清。徘徊中庭步，复赏月华明。物色岂骤变，人情自先惊。长林最萧洒，瑟瑟战秋声。野心独怡怿，念此岁月征。聊持一樽酒，凭几坐南楹。
七月五日立秋初夜观月
作者：沈辽
朝代：宋

酷暑殊未却，微风初夜清。
徘徊中庭步，復赏月华明。
物色岂骤变，人情自先惊。
长林最萧洒，瑟瑟战秋声。
野心独怡怿，念此岁月征。
聊持一樽酒，凭几坐南楹。
七月十日天阴
作者：沈辽
朝代：宋

江海积阴地，浮云朝莫生。
秋来不为雨，庭户含孤清。
南方八九月，残暑尚未平。
大火正西流，乃得逃炎蒸。
衰柳弄金飇，幽蝉咽復鸣。
渐欣泉石趣，已厌葛衣轻。
夙昔抱幽志，何心守硁硁。
已能闭诸外，无忧人事萦。
七月十日天阴
作者：沈辽
朝代：宋

江海积阴地，浮云朝莫生。秋来不为雨，庭户含孤清。南方八九月，残暑尚未平。大火正西流，乃得逃炎蒸。衰柳弄金飙，幽蝉咽复鸣。渐欣泉石趣，已厌葛衣轻。夙昔抱幽志，何心守硁硁。已能闭诸外，无忧人事萦。
七言奉寄三衢赵少师
作者：沈辽
朝代：宋
体裁：七言律诗

浮石山前十里松，逍遥谁在白云中。孔光蚤上三公印，卫武终为百岁翁。禅客方谈无上道，史官空记太平功。昔年翘馆青衫客，非佛非心江水东。
七言奉送润守之永静
作者：沈辽
朝代：宋

昔年持檄向朔方，九月踏冰渡河梁。夜入铜台天欲雪，北风惨淡沙尘黄。今年江南秋已半，出送车骑江之阳。江边宾从坐挥汗，赤日挂木鸣蜩螗。欲知朔南气候异，由来道路山川长。使君腰组上北道，一亭一堠遥相望。出近入劳岂知远，方舟结驷本不忙。往时尊公帅陜右，名姓久已威戎羌。想闻公子千骑出，北部应已逃名王。青榆白柳千里肃，谁敢牧马来边疆。当时公子面如月，尔来使君须带霜。明年朔方春雪冻，为忆江南梅萼芳。平居秋浦钓赪鲤，何如榆关封白羊。朝廷太平四方静，圣武神功由庙堂。三年瓜期当受代，指麾舍人催治装。疏公欲向九华老，野夫相望齐山旁。
七言奉送润守之永静
作者：沈辽
朝代：宋

昔年持檄向朔方，九月踏冰渡河梁。
夜入铜台天欲雪，北风惨淡沙尘黄。
今年江南秋已半，出送车骑江之阳。
江边宾从坐挥汗，赤日挂木鸣蜩螗。
欲知朔南气候异，由来道路山川长。
使君腰组上北道，一亭一堠遥相望。
出近入劳岂知远，方舟结驷本不忙。
往时尊公帅陜右，名姓久已威戎羌。
想闻公子千骑出，北部应已逃名王。
青榆白柳千里肃，谁敢牧马来边疆。
当时公子面如月，尔来使君鬚带霜。
明年朔方春雪冻，为忆江南梅萼芳。
平居秋浦钓赪鲤，何如榆关封白羊。
朝廷太平四方静，圣武神功由庙堂。
三年瓜期当受代，指麾舍人催治装。
疏公欲向九华老，野夫相望齐山旁。
与公诩游西禅新阁
作者：沈辽
朝代：宋

清溪水浮青油幕，漾漾轻舟上西郭。高林参天转山脚，山上黄叶山前落。西禅道人屹重阁，松风泠泠半天作。左江右湖若可酌，青山四围走巘崿。道逢支遁蹑禅屩，方水幽寻同一噱。世事区区为名缚，生死去来一丘貉。不如林间寄冲漠，笑傲高明秋气索。日斜回舟兴不薄，有意重来何用约。吾归南冈若孤鹤，新月纤纤下帘箔。坐想行台夜更乐，桥下水声鸣凿凿。
与公诩游西禅新阁
作者：沈辽
朝代：宋

清溪水浮青油幕，漾漾轻舟上西郭。
髙林参天转山脚，山上黄叶山前落。
西禅道人屹重阁，松风泠泠半天作。
左江右湖若可酌，青山四围走巘崿。
道逢支遁蹑禅屩，方水幽寻同一噱。
世事区区为名缚，生死去来一丘貉。
不如林间寄冲漠，笑傲髙明秋气索。
日斜回舟兴不薄，有意重来何用约。
吾归南冈若孤鹤，新月纤纤下帘箔。
坐想行台夜更乐，桥下水声鸣凿凿。
与善果师游石堵
作者：沈辽
朝代：宋

秋风日已佳，幽寻欲谁与。
邂逅得佛子，逍遥临石堵。
江南气候晚，九月始无暑。
木叶乍陨霜，川原新濯雨。
乔松转山路，中天掲华宇。
由来安禅寂，不当混泥土。
侵寻得幽步，周旋闻密语。
芥蔕同一生，天地同一旅。
欢戚自流转，悠悠意何补。
倦羽息深林，游鱼依夕渚。
吾生幸无事，陶然知所处。
日晏坐北轩，何用论今古。
与善果师游石堵
作者：沈辽
朝代：宋

秋风日已佳，幽寻欲谁与。邂逅得佛子，逍遥临石堵。江南气候晚，九月始无暑。木叶乍陨霜，川原新濯雨。乔松转山路，中天揭华宇。由来安禅寂，不当混泥土。侵寻得幽步，周旋闻密语。芥蒂同一生，天地同一旅。欢戚自流转，悠悠意何补。倦羽息深林，游鱼依夕渚。吾生幸无事，陶然知所处。日晏坐北轩，何用论今古。
与德相游云光
作者：沈辽
朝代：宋

方驾出齐山，五月未甚暑。
遥瞻六峰道，修烟莽如禇。
浮屠在山半，卜筑气象古。
松风下石窦，阴泉鸣竹坞。
堂堂老禅子，游方遍中土。
十年不下山，不及朝市语。
拂云有幽步，凌空开峻宇。
登山復望山，六峰艶如舞。
时当一阴候，阳气骄且舞。
龙蛇伏草莽，往往暴为雨。
由兹向揺落，流光不足数。
篮舆当復来，相与同支许。
与德相游云光
作者：沈辽
朝代：宋

方驾出齐山，五月未甚暑。遥瞻六峰道，修烟莽如褚。浮屠在山半，卜筑气象古。松风下石窦，阴泉鸣竹坞。堂堂老禅子，游方遍中土。十年不下山，不及朝市语。拂云有幽步，凌空开峻宇。登山复望山，六峰艳如舞。时当一阴候，阳气骄且舞。龙蛇伏草莽，往往暴为雨。由兹向摇落，流光不足数。篮舆当复来，相与同支许。
东岭
作者：沈辽
朝代：宋

东岭寄吾庐，西崦多屐齿。何为不惮陟，下视湘川水。此水不涌激，朝暮流未已。烟云媚幽趣，落日更清泚。徙倚有高木，独往每自喜。山猿助我啸，幽鸟司我跂。山僧忽吾怪，使汝识善逝。
东岭
作者：沈辽
朝代：宋

东岭寄吾庐，西崦多屐齿。
何为不惮陟，下视湘川水。
此水不涌激，朝暮流未已。
烟云媚幽趣，落日更清泚。
徙倚有髙木，独往每自喜。
山猿助我啸，幽鸟司我跂。
山僧忽吾怪，使汝识善逝。
东归
作者：沈辽
朝代：宋
体裁：七言绝句

断知无乐亦无忧，薄有田园沧海头。得意已同毛义去，欣然载酒上东舟。
丧表姑挽词
作者：沈辽
朝代：宋

不尽华发养，奄闻朝露伤。人虽恨长夜，生已在西方。灵輤过空坂，罗繻空北堂。欲知箫史处，松柏正凌霜。忆昔祖姑前，曾观八法妍。常嗟道韫在，终愧右军传。幻化已委世，清明当作仙。松门一长恸，丹旐上新阡。
丧表姑挽词·其一
作者：沈辽
朝代：宋

不尽华发养，奄闻朝露伤。人虽恨长夜，生已在西方。灵輤过空坂，罗繻空北堂。欲知箫史处，松柏正凌霜。
丧表姑輓词·其一
作者：沈辽
朝代：宋

不尽华髪养，奄闻朝露伤。
人虽恨长夜，生已在西方。
灵輤过空坂，罗繻空北堂。
欲知箫史处，松柏正凌霜。
丧表姑輓词·其二
作者：沈辽
朝代：宋
体裁：古风

忆昔祖姑前，曾观八法妍。常嗟道韫在，终愧右军传。幻化已委世，清明当作仙。松门一长恸，丹旐上新阡。
乐神
作者：沈辽
朝代：宋

夷人事神正自醵，山头水边与神乐。
大巫庞衣手摇铎，羣儿伐鼓更鸣角。
青山历历神欲归，湘水灕灕日脚西。
小大酣歌向山栖，神羮满盎均汝釐。
乐神
作者：沈辽
朝代：宋

夷人事神正自醵，山头水边与神乐。大巫庞衣手摇铎，群儿伐鼓更鸣角。青山历历神欲归，湘水漓漓日脚西。小大酣歌向山栖，神羹满盎均汝釐。
九日
作者：沈辽
朝代：宋

去年九日始离家，行到江南见菊花。今日裔夷逢节物，独将白发换年华。
九日
作者：沈辽
朝代：宋

去年九日始离家，行到江南见菊花。
今日裔夷逢节物，独将白髪换年华。
九龙洞
作者：沈辽
朝代：宋

洞中石乳色如霜，欲煮刀圭未得方。叹息此生来已晚，更将残命笑嵇康。
九龙洞
作者：沈辽
朝代：宋

洞中石乳色如霜，欲煮刀圭未得方。
嘆息此生来已晚，更将残命笑嵇康。
书堂寺
作者：沈辽
朝代：宋

苍山古木书堂寺，北下湘川百余步。
谁云往来倾世界，至今人道安禅处。
岂无惊蛇与飞鸟，后来那復知其趣。
我身不知今是不，空记名称你常住。
书堂寺
作者：沈辽
朝代：宋

苍山古木书堂寺，北下湘川百馀步。谁云往来倾世界，至今人道安禅处。岂无惊蛇与飞鸟，后来那复知其趣。我身不知今是不，空记名称你常住。
云巢醮上清冷台
作者：沈辽
朝代：宋

太清朕无形，历历县众星。
北斗横天中，众星朝帝廷。
顾余草芥士，于此寄余龄。
崇坛设香火，秘笈开真经。
仙客七八人，步虚上清冥。
再拜致勤恳，肸蛮参神灵。
愿言枯朽骨，清净老岩扃。
石台峻重崖，四山合如屏。
夜寂天更髙，松风响泠泠。
列炬如长虹，隐映春林青。
久已谢世故，何心混羶腥。
斋心肃不寝，已闻朝露零。
云巢醮上清冷台
作者：沈辽
朝代：宋

太清朕无形，历历县众星。北斗横天中，众星朝帝廷。顾余草芥士，于此寄馀龄。崇坛设香火，秘笈开真经。仙客七八人，步虚上清冥。再拜致勤恳，肸蛮参神灵。愿言枯朽骨，清净老岩扃。石台峻重崖，四山合如屏。夜寂天更高，松风响泠泠。列炬如长虹，隐映春林青。久已谢世故，何心混膻腥。斋心肃不寝，已闻朝露零。
云间
作者：沈辽
朝代：宋
体裁：古风

蜡屐去阳羡，乘桴望云间。腰垂陶令印，意在庄生环。斯民久困敝，何用惠孤瘝。于心傥有愧，拂衣归故山。
云间
作者：沈辽
朝代：宋
体裁：七言绝句

野田茫茫秋水清，生尽蒲蔍无人耕。不知三吴地力壮，老鹤空向烟中鸣。
五叶松
作者：沈辽
朝代：宋

在昔金池藏，远自朝鲜来。钵中黄松实，散向庵前裁。迨今几百年，已出白云堆。瑩润孔翠质，夭矫苍龙媒。五岐媚夭葩，繁日半山开。秋风黄莆拆，玉粒谢徂徕。我语九华人，为我乞条枚。还令古师意，长对清冷台。
五叶松
作者：沈辽
朝代：宋
体裁：古风

在昔金池藏，远自朝鲜来。钵中黄松实，散向庵前裁。迨今几百年，已出白云堆。莹润孔翠质，夭矫苍龙媒。五岐媚夭葩，繁日半山开。秋风黄莆拆，玉粒谢徂徕。我语九华人，为我乞条枚。还令古师意，长对清冷台。
五言
作者：沈辽
朝代：宋

五言七言正儿戏，三行五行亦偶尔。
我性不饮岂解醉，正如春风弄羣卉。
四十年来目幻事，老去何须别愚智。
古人不生亦不灭，吾今不作亦不止。
寄语悠悠世上人，浪生浪死一埃尘。
洗墨无池笔无冢，时亦作戏怡吾真。
五言赠别博明二古
作者：沈辽
朝代：宋

三年客零陵，所得惟二古。彼室虽屡空，高谊诒先矩。顾我被迁斥，数过南山坞。攘臂岂无人，久要何足数。君无一樽酒，我无一柈黍。相见动移晷，不及市朝语。博古练世故，黑白谁敢侮。明古喜方术，虚怀安疾苦。古人处其道，足以察臧否。何用轻薄儿，口舌卖州府。度直始诗书，襟灵各翘楚。阴德有阳报，终当大门户。老夫趣北归，顾予求所处。昏悖何可言，愧汗欲如雨。诗人慎加餐，斯意亦可取。不忘双鲤鱼，遥想潇湘渚。
五言赠别博明二古
作者：沈辽
朝代：宋

三年客零陵，所得惟二古。
彼室虽屡空，髙谊诒先矩。
顾我被迁斥，数过南山坞。
攘臂岂无人，久要何足数。
君无一樽酒，我无一柈黍。
相见动移晷，不及市朝语。
博古练世故，黑白谁敢侮。
明古喜方术，虚怀安疾苦。
古人处其道，足以察臧否。
何用轻薄儿，口舌卖州府。
度直始诗书，襟灵各翘楚。
阴德有阳报，终当大门户。
老夫趣北归，顾予求所处。
昏悖何可言，愧汗欲如雨。
诗人慎加飡，斯意亦可取。
不忘双鲤鱼，遥想潇湘渚。
仙居阁
作者：沈辽
朝代：宋
体裁：七言律诗

鹤驭已归三十春，至今重阁无纤尘。蟠桃谁知天上事，白骨不驻城中人。门外江流似平昔，林间鸟雀空悲辛。当时留侯强辟谷，黄石老翁悟终身。
代人上杭守赵资政生辰诗
作者：沈辽
朝代：宋
体裁：五言排律

盛世君臣会，功成在太平。一阳迎律至，元老应时生。直道升乌府，仁风拥使旌。猷为安庙社，惠爱及民氓。帖泰三朝事，光华万古名。至诚无隐蔽，妙识造圆明。爱日恩光布，流泉句偈清。邦人祝公寿，龟鹤入蓬瀛。
代诸生送黄镇判官
作者：沈辽
朝代：宋
体裁：七言律诗

潇湘秋水涨山阿，小驻归舟绿玉波。翰苑主人青眼在，湘南使者荐书多。庭中紫诏迎纶綍，道上黄花醉叵罗。贱客十年京国梦，恨无羽翼从鸣珂。
以沉香拄杖奉寄总老戏呈句偈
作者：沈辽
朝代：宋

七尺潜虬出海污，久同病士御三车。旃檀彫断终非相，薝卜芬芳漫散花。绝是离非参妙用，穿云涉水伴生涯。东林大士还知否，止此无言是作家。
以沉香拄杖奉寄总老戏呈句偈
作者：沈辽
朝代：宋

七尺潜虬出海污，久同病士御三车。
旃檀雕断终非相，薝卜芬芳漫散花。
绝是离非参妙用，穿云涉水伴生涯。
东林大士还知否，止此无言是作家。
伯翔父挽歌
作者：沈辽
朝代：宋

平日并游客，老来相见稀。穷山忘我日，丹旐怆君归。云水野情在，风埃人事非。不知九泉下，谁与款谈围。君向番禺去，何心瘴雾间。虽能脱世网，恨不到钟山。雅裁谁复见，幽寻步可攀。苍茫大江上，应与月明还。
伯翔父挽歌·其一
作者：沈辽
朝代：宋

平日并游客，老来相见稀。
穷山忘我日，丹旐怆君归。
云水野情在，风埃人事非。
不知九泉下，谁与欵谈围。
伯翔父挽歌·其一
作者：沈辽
朝代：宋

平日并游客，老来相见稀。穷山忘我日，丹旐怆君归。云水野情在，风埃人事非。不知九泉下，谁与款谈围。
伯翔父挽歌·其二
作者：沈辽
朝代：宋

君向番禺去，何心瘴雾间。虽能脱世网，恨不到钟山。雅裁谁复见，幽寻步可攀。苍茫大江上，应与月明还。
伯翔父挽歌·其二
作者：沈辽
朝代：宋

君向番禺去，何心瘴雾间。
虽能脱世网，恨不到钟山。
雅裁谁復见，幽寻步可攀。
苍茫大江上，应与月明还。
侯滩
作者：沈辽
朝代：宋
体裁：七言绝句

江流激激过侯滩，更上山头看打盘。百岁老人亲击鼓，城中忧乐不相干。
保宁太君挽词
作者：沈辽
朝代：宋

自适田闾乐，不随华宠移。庞恩开大邑，懿德镂丰碑。古泽浩东注，仙山安不隳。高门有孝嗣，巨痛感风枝。继奉荀门好，钦闻孟母贤。凤雏持汉节，鹤寿享天年。丹旐映落日，新松含夕烟。正应黄壤下，稽首奉金仙。
保宁太君挽词·其一
作者：沈辽
朝代：宋

自适田闾乐，不随华宠移。庞恩开大邑，懿德镂丰碑。古泽浩东注，仙山安不隳。高门有孝嗣，巨痛感风枝。
保宁太君挽词·其一
作者：沈辽
朝代：宋

自适田闾乐，不随华宠移。
庞恩开大邑，懿德镂丰碑。
古泽浩东注，仙山安不隳。
髙门有孝嗣，巨痛感风枝。
保宁太君挽词·其二
作者：沈辽
朝代：宋

继奉荀门好，钦闻孟母贤。凤雏持汉节，鹤寿享天年。丹旐映落日，新松含夕烟。正应黄壤下，稽首奉金仙。
保宁太君挽词·其二
作者：沈辽
朝代：宋

继奉荀门好，钦闻孟母贤。
鳯雏持汉节，鹤寿享天年。
丹旐映落日，新松含夕烟。
正应黄壌下，稽首奉金仙。
偶寄林夫
作者：沈辽
朝代：宋

南山雪未消，秋浦春太早。柳萼为谁开，梅花同我老。少年薄游意，落日晴空杳。林下寂无人，烟外啼幽鸟。
偶寄林夫
作者：沈辽
朝代：宋

南山雪未消，秋浦春太早。
桞萼为谁开，梅花同我老。
少年薄游意，落日晴空杳。
林下寂无人，烟外啼幽鸟。
养猿
作者：沈辽
朝代：宋

孤猿逸重巘，清啸久不闻。
中怀为牢落，日跂吴山云。
宓子有深致，远将清思分。
萧飒野人姿，慰我澧江濆。
动静得真性，超然离世纷。
春华二月来，苑囿争敷芬。
谁言关闭趣，聊以乐朝曛。
毋怀故山归，吾将汝为羣。
养猿
作者：沈辽
朝代：宋

孤猿逸重巘，清啸久不闻。中怀为牢落，日跂吴山云。宓子有深致，远将清思分。萧飒野人姿，慰我澧江濆。动静得真性，超然离世纷。春华二月来，苑囿争敷芬。谁言关闭趣，聊以乐朝曛。毋怀故山归，吾将汝为群。
出潇江泊蒲洲
作者：沈辽
朝代：宋

汎汎潇江水，天生西北流。苍烟开蛋市，晓日下蒲洲。清旷适幽步，方洋如昔游。何为沙上鸟，相避小山头。
出潇江泊蒲洲
作者：沈辽
朝代：宋

泛泛潇江水，天生西北流。
苍烟开蛋市，晓日下蒲洲。
清旷适幽步，方洋如昔游。
何为沙上鸟，相避小山头。
初创二山
作者：沈辽
朝代：宋

左山丛古木，萦带多美竹。右山少平地，硱磳断苍玉。于此岂无竹，萧疏倚岩谷。上参九顶道，俯浸青溪澳。于彼岂无石，嵌崖大如屋。景业读书处，基构有遗躅。始吾购二山，何为不相属。中间古兰若，台观当山腹。岩洞九十七，龙蛇所潜伏。昔人作轩榭，高深寄林麓。我乃巢西崦，手自亲锄斸。青溪漫无际，岛屿相重复。雨馀山更佳，春流涨平峪。下瞰池阳市，修烟弄芬馥。大江天上来，淮山点眉绿。老夫岂无意，落日傲鸿鹄。东岭亦诛茆，小庵粗容足。六峰引南睇，九华势相续。白云与谁期，千载媚平陆。清旷无俗韵，修明资远目。去秋已种麦，今春复栽粟。野老岂余欺，东坡幸膏沐。二山谁与适，最与枯藤熟。相见讵无人，顾我真麋鹿。百年一瞬事，何暇知委曲。得此化馀年，不问君平卜。
初创二山
作者：沈辽
朝代：宋

左山丛古木，萦带多美竹。
右山少平地，硱磳断苍玉。
于此岂无竹，萧疏倚岩谷。
上参九顶道，俯浸青溪澳。
于彼岂无石，嵌崖大如屋。
景业读书处，基构有遗躅。
始吾购二山，何为不相属。
中间古兰若，台观当山腹。
岩洞九十七，龙蛇所潜伏。
昔人作轩榭，髙深寄林麓。
我乃巢西崦，手自亲锄斸。
青溪漫无际，岛屿相重复。
雨余山更佳，春流涨平峪。
下矙池阳市，修烟弄芬馥。
大江天上来，淮山点眉绿。
老夫岂无意，落日傲鸿鹄。
东岭亦诛茆，小庵粗容足。
六峰引南睇，九华势相续。
白云与谁期，千载媚平陆。
清旷无俗韵，修明资远目。
去秋已种麦，今春復栽粟。
野老岂余欺，东坡幸膏沐。
二山谁与适，最与枯藤熟。
相见讵无人，顾我真麋鹿。
百年一瞬事，何暇知委曲。
得此化余年，不问君平卜。
初泊磁湖
作者：沈辽
朝代：宋
体裁：七言绝句

归舟不解洞庭帆，舟上骚人雪满簪。小驻武昌江北岸，春风今夜泊江南。
初耕东坡
作者：沈辽
朝代：宋

观田东坡去，春事日已掲。
耕破岭上云，凿开岩下月。
种我十亩粟，中有薇与蕨。
优游卒岁事，山前梳秃髪。
初耕东坡
作者：沈辽
朝代：宋

观田东坡去，春事日已揭。耕破岭上云，凿开岩下月。种我十亩粟，中有薇与蕨。优游卒岁事，山前梳秃发。
初闻鹤唳
作者：沈辽
朝代：宋
体裁：七言绝句

海天寥寥禾黍秋，人籁已息烟雾收。数声鹤唳草堂静，何苦更向咸阳游。
南台禅师云得蔚宗书报老夫入山
作者：沈辽
朝代：宋
体裁：七言绝句

支持病骨上南台，一眺云林眼暂开。不道云长更绕舌，已将名姓入山来。
南漪堂
作者：沈辽
朝代：宋

湖上逍遥避百愁，年来频向此中休。檐前山势翠相照，床下冰纹清不流。萦带夕阳移画舸，留连明月卧前洲。高僧会取栖迟意，应有人来怅昔游。
南漪堂
作者：沈辽
朝代：宋

湖上逍遥避百愁，年来频向此中休。
檐前山势翠相照，床下冰纹清不流。
萦带夕阳移画舸，留连眀月卧前洲。
髙僧会取栖迟意，应有人来怅昔游。
卧龙雪
作者：沈辽
朝代：宋

错落卧龙雪，近春殊未消。
庭前玉札碎，竹裏鈆华飘。
阳气在幽壤，轻寒生泬漻。
城中清酪熟，歌吹上岧嶤。
卧龙雪
作者：沈辽
朝代：宋

错落卧龙雪，近春殊未消。庭前玉札碎，竹里铅华飘。阳气在幽壤，轻寒生泬漻。城中清酪熟，歌吹上岧峣。
古兴十六首
作者：沈辽
朝代：宋

朝亦看踰山，暮亦看踰山。芳华春树外，古澹白云闲。绝顶有池水，昔年栖玉颜。妙灵想不驻，缅慕何由攀。春草日已枯，山中少人迹。草间秋蛩鸣，遥知岁寒逼。人生何可恃，金丹须努力。流景终不回，永叹尚何益。我不叹白发，安得新少年。往者不失势，后来岂能贤。世间亦多士，倚伏良有缘。寄语夸夺子，古人已皆然。修道须阴功，留侯亦何为。区区欲报怨，方为帝王师。辟谷学赤松，强为女子饴。黄石更殉葬，空令后人疑。皖皖何氏女，不食终不饥。普公南迁日，金镜识仙衣。清冷少言语，时时露天机。冥数有时尽，玉棺有馀辉。古人喜功名，冒死立奇节。嗟我亦何弱，翰墨老蒙拙。富贵难苟求，耻随世汨没。千年柏庭下，不负金光骨。不识扬子云，清峭想玄鹤。后世欲论文，斯人不可作。死生固有命，一眚为投阁。相去已千年，空山甘寂寞。黄叶日已落，西飙易惊衰。忆昔阳春下，芳华弄葳蕤。四序不代运，生物皆凌夷。匆匆盖常理，晚暮令人悲。百草皆有种，风土不可移。甘辛与美恶，所得自适宜。东家鲐背翁，前日乃婴儿。耄倪寄百年，谁可强扶持。芳华有不实，不实未足悲。神仙不死药，多采南山芝。天外青青山，重云忽蒙翳。青山终不移，明目未可睨。秋风方憀慄，冥雨何时霁。不见希夷翁，欲学穷年睡。夜半山气冷，始知秋序深。开轩望明月，西岭莽涔涔。人籁久已息，繁然蟪蛄吟。缅怀故丘鹤，清唳有馀音。遥与白云期，岂惮冰雪侵。人情与物象，邂逅惬幽心。夜漏渐已长，清风入松林。逍遥掩蓬户，微凉生衣襟。潇湘望秋月，清旷无风埃。谁知故园影，亦向裔夷来。水际衰老翁，练衣独徘徊。頫仰方自适，为谁指玄胎。落叶何足叹，岁暮皆枯枝。白发不可摘，我老谁不知。荣瘁乃常理，日月潜推移。庄生强欲下，祗能解人颐。我意不自适，何为浪多忧。草舍亦无事，浩如水中舟。陵谷尚或迁，百年为谁侜。不作亦不止，生肇知吾优。前日春已归，残花尚赤白。秋来初未顷，园林亦早索。桃实久已空，黄柑年可摘。唯有半折松，青青独如昔。少年勿叹息，明年复春色。莫疑衰老翁，住世方为客。畴昔一梦还，强忧亦强喜。残息若少延，视今谅亦尔。何为有得失，宁非为物使。长哂王潜夫，区区论天咫。
古兴十六首·其一
作者：沈辽
朝代：宋
体裁：古风

朝亦看踰山，暮亦看踰山。芳华春树外，古澹白云闲。绝顶有池水，昔年栖玉颜。妙灵想不驻，缅慕何由攀。
古兴十六首·其一〇
作者：沈辽
朝代：宋

天外青青山，重云忽蒙翳。
青山终不移，明目未可睨。
秋风方憀栗，冥雨何时霁。
不见希夷翁，欲学穷年睡。
古兴十六首·其一一
作者：沈辽
朝代：宋

夜半山气冷，始知秋序深。
开轩望明月，西岭莽涔涔。
人籁久已息，繁然蟪蛄吟。
缅怀故丘鹤，清唳有余音。
遥与白云期，岂惮冰雪侵。
人情与物象，邂逅惬幽心。
夜漏渐已长，清风入松林。
逍遥掩蓬户，微凉生衣襟。
古兴十六首·其一三
作者：沈辽
朝代：宋

落叶何足叹，歳暮皆枯枝。
白髪不可摘，我老谁不知。
荣瘁乃常理，日月濳推移。
庄生强欲下，祗能解人颐。
古兴十六首·其一二
作者：沈辽
朝代：宋

潇湘望秋月，清旷无风埃。
谁知故园影，亦向裔夷来。
水际衰老翁，练衣独徘徊。
俯仰方自适，为谁指玄胎。
古兴十六首·其一五
作者：沈辽
朝代：宋

前日春已归，残花尚赤白。
秋来初未顷，园林亦早索。
桃实久已空，黄柑年可摘。
唯有半折松，青青独如昔。
少年勿叹息，明年復春色。
莫疑衰老翁，住世方为客。
古兴十六首·其一六
作者：沈辽
朝代：宋

畴昔一梦还，强忧亦强喜。
残息若少延，视今谅亦尔。
何为有得失，宁非为物使。
长哂王濳夫，区区论天咫。
古兴十六首·其一四
作者：沈辽
朝代：宋

我意不自适，何为浪多忧。
艹舍亦无事，浩如水中舟。
陵谷尚或迁，百年为谁侜。
不作亦不止，生肇知吾优。
古兴十六首·其七
作者：沈辽
朝代：宋
体裁：古风

不识扬子云，清峭想玄鹤。后世欲论文，斯人不可作。死生固有命，一眚为投阁。相去已千年，空山甘寂寞。
古兴十六首·其三
作者：沈辽
朝代：宋

我不叹白发，安得新少年。往者不失势，后来岂能贤。世间亦多士，倚伏良有缘。寄语夸夺子，古人已皆然。
古兴十六首·其三
作者：沈辽
朝代：宋

我不叹白髪，安得新少年。
往者不失势，后来岂能贤。
世间亦多士，倚伏良有缘。
寄语夸夺子，古人已皆然。
古兴十六首·其九
作者：沈辽
朝代：宋
体裁：古风

百草皆有种，风土不可移。甘辛与美恶，所得自适宜。东家鲐背翁，前日乃婴儿。耄倪寄百年，谁可强扶持。芳华有不实，不实未足悲。神仙不死药，多采南山芝。
古兴十六首·其二
作者：沈辽
朝代：宋
体裁：古风

春草日已枯，山中少人迹。草间秋蛩鸣，遥知岁寒逼。人生何可恃，金丹须努力。流景终不回，永叹尚何益。
古兴十六首·其五
作者：沈辽
朝代：宋

皖皖何氏女，不食终不饥。
普公南迁日，金镜识仙衣。
清冷少言语，时时露天机。
冥数有时尽，玉棺有余辉。
古兴十六首·其五
作者：沈辽
朝代：宋

皖皖何氏女，不食终不饥。普公南迁日，金镜识仙衣。清冷少言语，时时露天机。冥数有时尽，玉棺有馀辉。
古兴十六首·其八
作者：沈辽
朝代：宋

黄叶日已落，西飇易惊衰。
忆昔阳春下，芳华弄葳蕤。
四序不代运，生物皆凌夷。
匆匆盖常理，晚暮令人悲。
古兴十六首·其八
作者：沈辽
朝代：宋

黄叶日已落，西飙易惊衰。忆昔阳春下，芳华弄葳蕤。四序不代运，生物皆凌夷。匆匆盖常理，晚暮令人悲。
古兴十六首·其六
作者：沈辽
朝代：宋

古人喜功名，冒死立奇节。嗟我亦何弱，翰墨老蒙拙。富贵难苟求，耻随世汨没。千年柏庭下，不负金光骨。
古兴十六首·其六
作者：沈辽
朝代：宋

古人喜功名，冒死立奇节。
嗟我亦何弱，翰墨老蒙拙。
富贵难苟求，耻随世汩没。
千年柏庭下，不负金光骨。
古兴十六首·其十
作者：沈辽
朝代：宋

天外青青山，重云忽蒙翳。青山终不移，明目未可睨。秋风方憀慄，冥雨何时霁。不见希夷翁，欲学穷年睡。
古兴十六首·其十一
作者：沈辽
朝代：宋

夜半山气冷，始知秋序深。开轩望明月，西岭莽涔涔。人籁久已息，繁然蟪蛄吟。缅怀故丘鹤，清唳有馀音。遥与白云期，岂惮冰雪侵。人情与物象，邂逅惬幽心。夜漏渐已长，清风入松林。逍遥掩蓬户，微凉生衣襟。
古兴十六首·其十三
作者：沈辽
朝代：宋

落叶何足叹，岁暮皆枯枝。白发不可摘，我老谁不知。荣瘁乃常理，日月潜推移。庄生强欲下，祗能解人颐。
古兴十六首·其十二
作者：沈辽
朝代：宋

潇湘望秋月，清旷无风埃。谁知故园影，亦向裔夷来。水际衰老翁，练衣独徘徊。頫仰方自适，为谁指玄胎。
古兴十六首·其十五
作者：沈辽
朝代：宋

前日春已归，残花尚赤白。秋来初未顷，园林亦早索。桃实久已空，黄柑年可摘。唯有半折松，青青独如昔。少年勿叹息，明年复春色。莫疑衰老翁，住世方为客。
古兴十六首·其十六
作者：沈辽
朝代：宋

畴昔一梦还，强忧亦强喜。残息若少延，视今谅亦尔。何为有得失，宁非为物使。长哂王潜夫，区区论天咫。
古兴十六首·其十四
作者：沈辽
朝代：宋

我意不自适，何为浪多忧。草舍亦无事，浩如水中舟。陵谷尚或迁，百年为谁侜。不作亦不止，生肇知吾优。
古兴十六首·其四
作者：沈辽
朝代：宋
体裁：古风

修道须阴功，留侯亦何为。区区欲报怨，方为帝王师。辟谷学赤松，强为女子饴。黄石更殉葬，空令后人疑。
召楚兴禅师
作者：沈辽
朝代：宋
体裁：七言绝句

匡床我示维摩疾，持钵师来舍卫城。与汝欲分香积饭，不妨作戏说浮生。
召邵彦瞻
作者：沈辽
朝代：宋

青嶂叠叠西南驰，上下佛宫筋力疲。一樽欲与鲁山醉，怅望车马来何迟。
召邵彦瞻
作者：沈辽
朝代：宋

青嶂迭迭西南驰，上下佛宫筋力疲。
一樽欲与鲁山醉，怅望车马来何迟。
台下
作者：沈辽
朝代：宋

石梅落落欲黄时，细两濛濛暗不开。数日不行台下路，不知江水过山来。石台竹径自天成，细草芳花随地生。白发老人无是处，一枝枯竹伴经行。
台下·其一
作者：沈辽
朝代：宋

石梅落落欲黄时，细两濛濛暗不开。数日不行台下路，不知江水过山来。
台下·其一
作者：沈辽
朝代：宋

石梅落落欲黄时，细两蒙蒙暗不开。
数日不行台下路，不知江水过山来。
台下·其二
作者：沈辽
朝代：宋

石台竹径自天成，细草芳花随地生。白发老人无是处，一枝枯竹伴经行。
台下·其二
作者：沈辽
朝代：宋

石台竹径自天成，细草芳花随地生。
白髪老人无是处，一枝枯竹伴经行。
君山
作者：沈辽
朝代：宋
体裁：古风

我来洞庭上，延首望君山。君山不可见，止在狂波间。风休水亦息，烟岚露空碧。何烦问法意，开口成尘迹。
和宋平叔莫子谣
作者：沈辽
朝代：宋

南方气候多不叙，茫茫万生亦殊趣。人性虽或异所宜，莫不知爱肤与肌。时方盛夏困多旱，高堂方喜遂我私。有虫名为物甚小，朴朴无状安能为。诸公所赋虽甚美，盛道嘴吻良见欺。虎豹齿牙利如兵，我尚不畏矧此微，微物曾不如蚊虻。天生有命各有情，何用讥侮起纷争。我心坦然如日月，我若呶呶我当罚。
和宋平叔莫子谣
作者：沈辽
朝代：宋

南方气候多不叙，茫茫万生亦殊趣。
人性虽或异所宜，莫不知爱肤与肌。
时方盛夏困多旱，髙堂方喜遂我私。
有虫名为物甚小，朴朴无状安能为。
诸公所赋虽甚美，盛道嘴吻良见欺。
虎豹齿牙利如兵，我尚不畏矧此微，微物曾不如蚊虻。
天生有命各有情，何用讥侮起纷争。
我心坦然如日月，我若呶呶我当罚。
和张宝臣即元韵
作者：沈辽
朝代：宋

始余倦游念还家，一身泛然寄天涯。头上白发日益加，朱颜不驻炉中砂。飘飘逸气凌紫霞，犹著黄绶趋泥沙。烈日漫凭乌帽遮，穷巷归来夕烟斜。闭门正欲谢喧哗，何惮屋室多庳窊。杨柳欲落鸣饥鸦，八月秋风想乘槎。市中有金谁攫挐，自欲归耕老菑畬。嗜好已背梨与楂，那复开口增呶呶。眼昏白昼生黑花，老悲独向儿女夸。枯辙不能活鲿鲨，骐骥垂耳伏盐车。一官欣得饱鱼虾，顿首致谒辞当衙。愚拙不遇何复嗟，川陆旧游殊不遐。才渡扬子已闻蛙，吴女蓬鬓多髦髿。西湖信美谢若耶，松竹夹道繁根芽。势利屈曲如盘蜗，卫青变化乃龙蛇。深闺召客舞双髽，抚手相劝竞呀呀。西崦老师自煮茶，太守陈乐奏渝巴。湖水洗面去尘痂，故山白浪留文沙。田里小儿放猪猳，为乐往往鸣箫笳。亦有狐兔堪施罝，令人指手徒为挪。贱职驰使告及瓜，聿来甬东绝纷华。钳口不复露颊牙，联曹相系琼与葭。上官庇覆不汝瑕，优游重见林中葩。四时风露换物华，新诗迭致思无邪。吾子俊拔诚可嘉，岂独鄙言数矜誇。高吟大字耀纸麻，时虽未亨道不污。屡出珠玉能愧奢，麻姑手爪幸见爬。长篇垂况理不差，正如矛戟相鏖叉。
和张宝臣即元韵
作者：沈辽
朝代：宋

始余倦游念还家，一身泛然寄天涯。
头上白髪日益加，朱颜不驻炉中砂。
飘飘逸气凌紫霞，犹着黄绶趋泥沙。
烈日漫凭乌帽遮，穷巷归来夕烟斜。
闭门正欲谢喧譁，何惮屋室多庳窊。
杨柳欲落鸣饥鸦，八月秋风想乘槎。
市中有金谁攫挐，自欲归耕老菑畬。
嗜好已背梨与樝，那復开口增詉詉。
眼昏白昼生黑花，老悲独向儿女夸。
枯辙不能活鲿魦，骐骥垂耳伏盐车。
一官欣得饱鱼虾，顿首致谒辞当衙。
愚拙不遇何復嗟，川陆旧游殊不遐。
才渡扬子已闻蛙，吴女蓬鬓多髦髿。
西湖信美谢若耶，松竹夹道繁根芽。
势利屈曲如盘蜗，卫青变化乃龙蛇。
深闺召客舞双髽，抚手相劝竞呀呀。
西崦老师自煮茶，太守陈乐奏渝巴。
湖水洗面去尘痂，故山白浪留文沙。
田裏小儿放猪猳，为乐往往鸣箫笳。
亦有狐兔堪施罝，令人指手徒为挪。
贱职驰使告及瓜，聿来甬东绝纷华。
箝口不復露颊牙，联曹相系琼与葭。
上官庇覆不汝瑕，优游重见林中葩。
四时风露换物华，新诗迭致思无邪。
吾子俊拔诚可嘉，岂独鄙言数矜夸。
髙吟大字耀纸麻，时虽未亨道不污。
屡出珠玉能愧奢，麻姑手爪幸见爬。
长篇垂况理不差，正如矛戟相鏖叉。
和李子仪即元韵
作者：沈辽
朝代：宋

胡人泛舶万里来，头上㲲市纒作堆。
建武賮琛终罢献，元和亭榭不求材。
君王方讲羽干舞，太守何妨乐圣杯。
筦库贱生固多幸，天边长见利篷开。
和李子仪即元韵
作者：沈辽
朝代：宋

胡人泛舶万里来，头上氎市缠作堆。建武赆琛终罢献，元和亭榭不求材。君王方讲羽干舞，太守何妨乐圣杯。筦库贱生固多幸，天边长见利篷开。
和李正甫
作者：沈辽
朝代：宋

山川旱气赤如虹，大海半涸惊鱼龙。行人渴死道不通，时见飞鸢坠长空。日轮轧轧未背昃，独坐高堂酌琼液。下视万屋生白烟，不复平日瞻青山。闭目欲想瑶池濒，欲往万里增黄尘。长忆仙人李太白，若乘鲸鱼应腐鳞。晚餐一盘荐黑黍，出铛已败色如土。忽得诸篇排硬言，伏读未终汗如雨。
和李正甫
作者：沈辽
朝代：宋

山川旱气赤如虹，大海半涸惊鱼龙。
行人渴死道不通，时见飞鸢坠长空。
日轮轧轧未背昃，独坐髙堂酌琼液。
下视万屋生白烟，不復平日瞻青山。
闭目欲想瑶池濒，欲往万里增黄尘。
长忆仙人李太白，若乘鲸鱼应腐鳞。
晚餐一盘荐黑黍，出铛已败色如土。
忽得诸篇排硬言，伏读未终汗如雨。
和李正甫喜雨
作者：沈辽
朝代：宋

朝来灵雨下岩阿，秋气欢声到处多。顿起西畴千顷稻，斩新南浦万重波。乍欣胜意闲寻赏，晚得高吟更作魔。憔瘁病夫毛骨爽，匡床坐听四明歌。
和李正甫喜雨
作者：沈辽
朝代：宋

朝来灵雨下岩阿，秋气欢声到处多。
顿起西畴千顷稻，斩新南浦万重波。
乍欣胜意闲寻赏，晚得髙吟更作魔。
憔瘁病夫毛骨爽，匡床坐听四明歌。
和李泰叔
作者：沈辽
朝代：宋

一身已与世相违，宁假虚名竹帛垂。老去读书聊自遣，病多饮药倚支持。长因斜日增离恨，却有秋风慰所思。屡辱高吟不即报，使来多值欲眠时。
和李泰叔
作者：沈辽
朝代：宋

一身已与世相违，宁假虚名竹帛垂。
老去读书聊自遣，病多饮药倚支持。
长因斜日增离恨，却有秋风慰所思。
屡辱髙吟不即报，使来多值欲眠时。
和李泰叔见菊有感
作者：沈辽
朝代：宋

雨露萧条岁景催，庭前黄菊未全开。扬雄嗜酒宁为乐，杜甫愁吟亦薄材。故国欲归行解绶，沧洲无路可浮杯。新亭秋兴君知否，潮信方随月色回。
和李泰叔见菊有感
作者：沈辽
朝代：宋

雨露萧条岁景催，庭前黄菊未全开。
扬雄嗜酒宁为乐，杜甫愁吟亦薄材。
故国欲归行解绶，沧洲无路可浮杯。
新亭秋兴君知否，潮信方随月色迴。
和毅公赋谢仙
作者：沈辽
朝代：宋

常爱金泉谢自然，题诗多在蕊珠篇。玄洲灵草自有种，西郭故人还作仙。飞驭飘摇谁可想，断云流散世空怜。锦江何处无由到，乞与齐谐异日传。
和毅公赋谢仙
作者：沈辽
朝代：宋

常爱金泉谢自然，题诗多在蘂珠篇。
玄洲灵草自有种，西郭故人还作仙。
飞驭飘摇谁可想，断云流散世空怜。
锦江何处无由到，乞与齐谐异日传。
和清顺
作者：沈辽
朝代：宋
体裁：古风

世事咄咄非余知，常爱天籁林中吹。子云老来亦嗜酒，秦女屡典钗头螭。不忮不求自得趣，不知梅萼生南枝。昨日偶寻北山去，清旷正直穷冬时。道人相恼更题诗，信道匡鼎解人颐。
和美叔澄心堂
作者：沈辽
朝代：宋
体裁：七言律诗

已悟无生杜世机，谁能操笔更题诗。平居赤轴粗有适，老去长斋不强持。炯炯色空都可计，纷纷多事岂烦知。有人欲识澄心要，但问君知我为谁。
和颖叔冲寂观
作者：沈辽
朝代：宋

畴昔学轻举，衰龄恨未逢。慇勤寻福地，邂逅听山钟。陵阜规模古，烟霞气象浓。滆湖开左派，勾曲耸西峰。宫殿瞻黄皓，风期想赤松。区中诚久厌，物外或能容。落日窥三岛，阴云隔九重。蛟渊无往害，兔井识遗踪。遐企旌阳隐，旁邻函里封。翘心冥有感，稽首敢忘恭。幽士期相访，扁舟志未从。拳拳望仙境，尼父叹犹龙。
和颖叔冲寂观
作者：沈辽
朝代：宋

畴昔学轻举，衰龄恨未逢。
慇懃寻福地，邂逅听山钟。
陵阜规模古，烟霞气象浓。
滆湖开左派，勾曲耸西峰。
宫殿瞻黄皓，风期想赤松。
区中诚久厌，物外或能容。
落日窥三岛，阴云隔九重。
蛟渊无往害，兔井识遗踪。
遐企旌阳隐，旁邻函里封。
翘心冥有感，稽首敢忘恭。
幽士期相访，扁舟志未从。
拳拳望仙境，尼父叹犹龙。
和颖叔蓬莱阁
作者：沈辽
朝代：宋

海上仙山豪，泛泛随狂潮。仙人毒其危，禺强资巨鳌。澒洞绝世纷，于焉乐逍遥。长年誓不死，玉观何岧峣。麻姑朝按行，洪崖莫相招。宴劳酌琼液，献酬肯相饶。月里振金佩，风前吹玉箫。至真游乐地，世俗风波遥。我本丘壑人，居然厌烦嚣。步此重阁峻，仙意何飘飘。下视照湖春，浩荡生波涛。爱兹为中峙，想可娱洪高。萧洒紫霞衣，淡泊颜氏瓢。聊乐白驹影，轩裳真？牢。贺老久不作，吾方饵金膏。轻身化羽翼，把袂穷丹霄。
和颖叔蓬莱阁
作者：沈辽
朝代：宋
体裁：古风

海上仙山豪，泛泛随狂潮。仙人毒其危，禺强资巨鳌。澒洞绝世纷，于焉乐逍遥。长年誓不死，玉观何岧峣。麻姑朝按行，洪崖莫相招。宴劳酌琼液，献酬肯相饶。月里振金佩，风前吹玉箫。至真游乐地，世俗风波遥。我本丘壑人，居然厌烦嚣。步此重阁峻，仙意何飘飘。下视照湖春，浩荡生波涛。爱兹为中峙，想可娱洪高。萧洒紫霞衣，淡泊颜氏瓢。聊乐白驹影，轩裳真�牢。贺老久不作，吾方饵金膏。轻身化羽翼，把袂穷丹霄。
和颖叔蓬莱阁
作者：沈辽
朝代：宋

海上仙山豪，泛泛随狂潮。
仙人毒其危，禺强资巨鳌。
澒洞绝世纷，于焉乐逍遥。
长年誓不死，玉观何岧嶤。
麻姑朝按行，洪崖莫相招。
宴劳酌琼液，献酬肯相饶。
月裏振金佩，风前吹玉箫。
至真游乐地，世俗风波遥。
我本丘壑人，居然厌烦嚣。
步此重阁峻，仙意何飘飘。
下视照湖春，浩荡生波涛。
爱兹为中峙，想可娱洪髙。
萧洒紫霞衣，淡泊颜氏瓢。
聊乐白驹影，轩裳真𣙢牢。
贺老久不作，吾方饵金膏。
轻身化羽翼，把袂穷丹霄。
和颖叔西园春宴
作者：沈辽
朝代：宋

闲居喜游览，啸咏待春风。春风来无逆，潜将群卉通。卧龙形胜地，矢■鉴湖中。府寺压山起，亭台俨穹崇。幽翮弄新俦，夭葩散珍丛。弱柳不胜妍，修烟杳蒙茏。太守乐邦人，纵观迨时丰。天边振箫瑟，缥渺大鳌宫。游人竞行乐，十里画罗红。金绣不誇富，随珠巧玲珑。眄睐斗舟剧，欢呼金鼓雄。踌躇水中巧，公子射雕弓。神技穷怪变，舞衣事雍容。草树日欣欣，笑语咸嗈嗈。念此骀荡节，众乐兹无穷。吾昔事冶游，浚都盛朋从。迩来翻澹泊，白发成衰翁。欲进一樽酒，坐来还无悰。追怀少年趣，那知化人功。慷慨芳树下，日斜万人空。喧呼趣归驭，璧月生帘栊。
和颖叔西园春宴
作者：沈辽
朝代：宋

闲居喜游览，啸咏待春风。
春风来无逆，濳将羣卉通。
卧龙形胜地，矢{羊高}鑑湖中。
府寺压山起，亭台俨穹崇。
幽翮弄新俦，夭葩散珍丛。
弱柳不胜姸，修烟杳蒙茏。
太守乐邦人，纵观迨时丰。
天边振箫瑟，缥渺大鳌宫。
游人竞行乐，十里画罗红。
金绣不夸富，随珠巧玲珑。
眄睐斗舟剧，欢呼金鼓雄。
踌躇水中巧，公子射琱弓。
神技穷怪变，舞衣事雍容。
草树日欣欣，笑语咸嗈嗈。
念此骀荡节，众乐兹无穷。
吾昔事冶游，浚都盛朋从。
迩来翻澹泊，白髪成衰翁。
欲进一樽酒，坐来还无悰。
追怀少年趣，那知化人功。
慷慨芳树下，日斜万人空。
喧呼趣归驭，璧月生帘栊。
唁下第
作者：沈辽
朝代：宋
体裁：五言律诗

时去亦可惜，浩然若沧溟。平生穷古学，老大困新经。君抱松竹操，余无龟筮灵。相看故眼在，惟有遥山青。
善权阅轩岩
作者：沈辽
朝代：宋

古寺寄林丘，清泉高下流。山僧空自老，岩石不知秋。龙去潭水白，猿吟枫树幽。轩前一楸局，谁与汝忘忧。
善权阅轩岩
作者：沈辽
朝代：宋

古寺寄林丘，清泉髙下流。
山僧空自老，岩石不知秋。
龙去潭水白，猿吟枫树幽。
轩前一楸局，谁与汝忘忧。
善饮
作者：沈辽
朝代：宋

谁道渊明不善饮，亦知太白爱题诗。浪醉浪吟成底事，不如高卧过当时。
善饮
作者：沈辽
朝代：宋

谁道渊明不善饮，亦知太白爱题诗。
浪醉浪吟成底事，不如髙卧过当时。
圆明师为余鼓琴作昭君操因感其意辞以赠之
作者：沈辽
朝代：宋

王昭君，汉宫女。生如桃李花，皖皖托朝露。不向春风荣，摧折在泥土。耻将黄金市颜色，空得君王一回顾。黄门扶我上车去，遥望汉宫隔烟雾。十年帘下学画眉，不知还被蛾眉误。中间悲怨或易忘，如今羁愁那可谕。梦中时复作歌舞，满目异类谁与语。胡风日夜惊吹沙，不知春来复秋去。一生此恨终难言，独自援琴传作谱。传作谱，一曲未终泪如雨。我来都城下，黄尘厌羁旅。道人为我试一弹，使我超然为怀古。
圆明师为余鼓琴作昭君操因感其意辞以赠之
作者：沈辽
朝代：宋

王昭君，汉宫女。
生如桃李花，皖皖託朝露。
不向春风荣，摧折在泥土。
耻将黄金市颜色，空得君王一迴顾。
黄门扶我上车去，遥望汉宫隔烟雾。
十年帘下学画眉，不知还被蛾眉误。
中间悲怨或易忘，如今羁愁那可论。
梦中时復作歌舞，满目异类谁与语。
胡风日夜惊吹沙，不知春来復秋去。
一生此恨终难言，独自援琴传作谱。
传作谱，一曲未终泪如雨。
我来都城下，黄尘厌羁旅。
道人为我试一弹，使我超然为怀古。
复作过商翁墓
作者：沈辽
朝代：宋

当年不佩封侯印，后世谁寻堕泪碑。定远将军岂夸勇，关南常侍最能诗。故人不解传遗事，五岭犹能识信旗。墓下寂寥无鼓角，秋风独向白杨悲。平生气业许谁知，官制应崇九尺碑。已为朝廷恢远略，不应江汉独无诗。交牙石锁先偏阵，野烧光开后队旗。老妇尪残谁主奠，从来伯道使人悲。同预杨公国士知，延陵应得我题碑。人间已悟黄粱梦，泉下谁寻古剑诗。邕管已闻图像祭，广源无复纳降旗。水禽山鸟无人意，独解飞鸣不解悲。苍头已作归来曲，不信全生庾氏碑。疑有史官争立传，终无嗣子与闻诗。后房已闭千金妓，私庙空收五采旗。闻说诏书优赠典，孤魂应结九泉悲。
复作过商翁墓·其三
作者：沈辽
朝代：宋

同预杨公国士知，延陵应得我题碑。人间已悟黄粱梦，泉下谁寻古剑诗。邕管已闻图像祭，广源无复纳降旗。水禽山鸟无人意，独解飞鸣不解悲。
复作过商翁墓·其二
作者：沈辽
朝代：宋

平生气业许谁知，官制应崇九尺碑。已为朝廷恢远略，不应江汉独无诗。交牙石锁先偏阵，野烧光开后队旗。老妇尪残谁主奠，从来伯道使人悲。
复和
作者：沈辽
朝代：宋

老师善言法，何者名为禅。不复著言句，应当离事缘。挹水何有用，攀云谁望天。欲知證心要，为我示偏圆。耆窟清谈妙，少林方坐禅。于世诚大事，投机非小缘。休公祗弹指，□老呼苍天。子能分半座，为画相光圆。
复和·其一
作者：沈辽
朝代：宋

老师善言法，何者名为禅。不复著言句，应当离事缘。挹水何有用，攀云谁望天。欲知證心要，为我示偏圆。
夜坐有感
作者：沈辽
朝代：宋
体裁：古风

斋阁夜不寐，耿耿对华烛。眼病懒读书，投老亦忘欲。华宠非我愿，终不蹈迫辱。五亩穷巷居，薄有数斗粟。归来解衣袂，何为愧仰屋。天晴步明月，雨暗一棋局。四夷正耀兵，百姓食不足。为谢支离疏，吾方外羁束。
天竺白云堂
作者：沈辽
朝代：宋

四十余年随世缘，眼昏头白更茫然。
它时一念若不断，来向此山开福田。
天竺白云堂
作者：沈辽
朝代：宋

四十馀年随世缘，眼昏头白更茫然。它时一念若不断，来向此山开福田。
太古师弹琴示道辅
作者：沈辽
朝代：宋

我卧南山正如梦，朝来欲过左史洞。
阳羡羽人惠相访，三尺焦桐行自从。
山上赤日烈如火，洞裏石泉凝作冻。
挥手一奏离骚曲，促轸重作髙山弄。
岩下隐隐白云生，松风泠泠幽鸟咔。
谁识襄阳魏夫子，缁衣远来自崤雍。
身出重围战不死，振翼江南若孤鳯。
数日相从甘淡薄，不与人间同倥偬。
夫子能知琴中趣，不叱老夫无世用。
三人出洞日已斜，青山茫茫烟瞢瞢。
太古师弹琴示道辅
作者：沈辽
朝代：宋

我卧南山正如梦，朝来欲过左史洞。阳羡羽人惠相访，三尺焦桐行自从。山上赤日烈如火，洞里石泉凝作冻。挥手一奏离骚曲，促轸重作高山弄。岩下隐隐白云生，松风泠泠幽鸟哢。谁识襄阳魏夫子，缁衣远来自崤雍。身出重围战不死，振翼江南若孤凤。数日相从甘淡薄，不与人间同倥偬。夫子能知琴中趣，不叱老夫无世用。三人出洞日已斜，青山茫茫烟瞢瞢。
太平上方
作者：沈辽
朝代：宋
体裁：七言绝句

山上白云淡无情，不如山前利与名。水西落日何时尽，二十一万钟磬鸣。
夷山
作者：沈辽
朝代：宋
体裁：古风

夷山邈无际，落日多青烟。渺渺寄愁恨，吾知从古然。逝者既已矣，后来谁可言。达生亦有意，吾归将灌园。
奉和宋平叔
作者：沈辽
朝代：宋
体裁：五言律诗

海角厌多雨，乍晴山更嘉。梅林半黄熟，柳带剩夭斜。忽忽久不怿，悠悠谁可涯。世如有夫子，终不叹匏瓜。
奉和敦义张公洞
作者：沈辽
朝代：宋
体裁：七言律诗

谁识此间非洞天，白云轮囷石斓斑。松篁蔽空世务隔，日月不动仙家闲。金堂玉室不可测，霓旌羽盖终当还。蛟龙沉渊马空住，会与杨许来追攀。
奉寄持平兄弟
作者：沈辽
朝代：宋

平昔相从三十年，白云唯识皖公山。
当时肺腑半黄壌，何用枯槁留人间。
奉寄持平兄弟
作者：沈辽
朝代：宋

平昔相从三十年，白云唯识皖公山。当时肺腑半黄壤，何用枯槁留人间。
奉寄零陵太平禅师
作者：沈辽
朝代：宋
体裁：七言律诗

昔住东江不计年，青松白竹望潇川。先知大士当行化，故卜幽栖为结缘。五姓香花瞻法坐，六时清磬会诸天。山前耆旧如相见，应坐维摩老病禅。
奉简莘叟
作者：沈辽
朝代：宋

红叶飘萧秋后山，相望止在一嵠间。
老夫无用方安命，夫子何为蚤闭关。
世事不随歌吹乐，此身略与水云闲。
经年不见宁相外，安在区区事往还。
奉简莘叟
作者：沈辽
朝代：宋

红叶飘萧秋后山，相望止在一溪间。老夫无用方安命，夫子何为蚤闭关。世事不随歌吹乐，此身略与水云闲。经年不见宁相外，安在区区事往还。
奉谢上官令诗卷
作者：沈辽
朝代：宋
体裁：七言绝句

一轴新诗锦不如，何为轻易赠狂夫。巴山楚水无穷胜，不必王维更画图。
奉赠上官令
作者：沈辽
朝代：宋

洞庭春水静，楚山气雄劲。
欲言世上清，不敌巴陵令。
山深多猿啸，水涸纵鳞泳。
牛刀有余闲，尽入安仁咏。
奉赠上官令
作者：沈辽
朝代：宋

洞庭春水静，楚山气雄劲。欲言世上清，不敌巴陵令。山深多猿啸，水涸纵鳞泳。牛刀有馀闲，尽入安仁咏。
奉赠仲益南上
作者：沈辽
朝代：宋

昔日钱塘布衣客，画舸揺揺出淮北。
腰间新佩青铜章，行着绿衣归故国。
汉水西流云梦泽，髙堂老人头未白。
兄弟频年收美科，公卿要途声寂寂。
公车荐章动盈束，万里青云不遗力。
老夫在吴始相得，惠停髙车践荆棘。
相见怱怱如梦寐，尔来无復人间迹。
子方策名在清时，霜天正可抟鹏翼。
遥知后会不可期，吾心已作南山石。
奉赠仲益南上
作者：沈辽
朝代：宋

昔日钱塘布衣客，画舸摇摇出淮北。腰间新佩青铜章，行著绿衣归故国。汉水西流云梦泽，高堂老人头未白。兄弟频年收美科，公卿要途声寂寂。公车荐章动盈束，万里青云不遗力。老夫在吴始相得，惠停高车践荆棘。相见匆匆如梦寐，尔来无复人间迹。子方策名在清时，霜天正可抟鹏翼。遥知后会不可期，吾心已作南山石。
奉赠善果师
作者：沈辽
朝代：宋
体裁：古风

大士隐精蓝，不践白衣舍。老夫厌世纷，屏迹南山下。经时不相见，道味遥相借。岂是困烦溽，萧然雨闲暇。白云等无心，幽林媚如画。常恨简寂履，不入东林社。还疑松山老，怕答庞公话。吾庵朝暮成，莫向人间化。
奉赠玉笥王尊师
作者：沈辽
朝代：宋
体裁：古风

玉笥羽人不绝食，鬓毛清润颜色赤。中黄仙翁传妙经，十年功成人不识。身如孤云行无迹，欲上九疑望南极。岣嵝不见神禹碑，潇湘真得浮丘伯。城南濯足江水碧，逍遥城中混名德。东岩西穴已烂游，共过庐阳寻简寂。
奉赠王道人
作者：沈辽
朝代：宋

身世飘摇如断云，此生不复世间尘。能言得丧归诸命，维有东坡王道人。
奉赠王道人
作者：沈辽
朝代：宋

身世飘摇如断云，此生不復世间尘。
能言得丧归诸命，维有东坡王道人。
奉赠芝师参总禅师
作者：沈辽
朝代：宋
体裁：五言律诗

欲识东林路，匡庐第一山。昔人开胜地，大士启禅关。鹫岭不遗法，虎溪谁敢攀。因师访消息，为寄九峰间。
奉赠行师参慎禅师
作者：沈辽
朝代：宋
体裁：七言绝句

观音二十五圆通，止在禅师一指中。金钵直随流水去，不须芒屩更西东。
奉送世美归阳羡
作者：沈辽
朝代：宋

我昔求为阳羡令，轻舟已有鸱夷兴。
最爱铜棺山峻极，自结篮舆陟云径。
铜棺山插南斗魁，下视羣峰如突犀。
太湖千里在眉睫，髙深从此穷攀隮。
欣然有意即独往，眀月夜夜眠荆溪。
当时便可跨黄鹄，何意人间同木鸡。
飘飘数年如一梦，尔来卜室齐山西。
故人多谢姚夫子，数枉车马来山蹊。
秋风忽指阳羡去，欲脱黄绶躬锄犁。
人生衣食苟自足，何为卑辱趣尘泥。
田间九月白酒熟，鲈鱼正肥多置篦。
老夫为君更破戒，临风引领长江堤。
奉送世美归阳羡
作者：沈辽
朝代：宋

我昔求为阳羡令，轻舟已有鸱夷兴。最爱铜棺山峻极，自结篮舆陟云径。铜棺山插南斗魁，下视群峰如突犀。太湖千里在眉睫，高深从此穷攀隮。欣然有意即独往，明月夜夜眠荆溪。当时便可跨黄鹄，何意人间同木鸡。飘飘数年如一梦，尔来卜室齐山西。故人多谢姚夫子，数枉车马来山蹊。秋风忽指阳羡去，欲脱黄绶躬锄犁。人生衣食苟自足，何为卑辱趣尘泥。田间九月白酒熟，鲈鱼正肥多置篦。老夫为君更破戒，临风引领长江堤。
奉送伯才都官代归
作者：沈辽
朝代：宋

前日使君佩铜鱼，雅望已合升华涂。一遭黯黮诚非辜，人为叹愤我若无。夷州已非人所居，况复筦库治赢馀。幸及瓜时笑还都，襟怀落落真丈夫。
奉送伯才都官代归
作者：沈辽
朝代：宋

前日使君佩铜鱼，雅望已合升华涂。
一遭黯黮诚非辜，人为叹愤我若无。
夷州已非人所居，况復筦库治赢余。
幸及瓜时笑还都，襟怀落落真丈夫。
奉送太古归旧隐
作者：沈辽
朝代：宋

前年姚令下阳羡，老夫为赋铜官山。飘飘道人今复往，有如孤云谁可攀。三尺古琴膝上弹，一杯龙水刀无环。药囊空空何所有，独抱冲气参人寰。人生富贵无金丹，须臾白骨凋朱颜。何为愁苦强作乐，逍遥不去烟霞间。吾昔东游岂无意，腰下铜章初不关。至今山水尚可想，断梦时向荆溪还。安得此身如白鹤，飞与道人天外闲。路逢仙友若相问，为道绿发今斓斑。
奉送太古归旧隐
作者：沈辽
朝代：宋

前年姚令下阳羡，老夫为赋铜官山。
飘飘道人今復往，有如孤云谁可攀。
三尺古琴膝上弹，一杯龙水刀无环。
药嚢空空何所有，独抱冲气参人寰。
人生富贵无金丹，须臾白骨凋朱颜。
何为愁苦强作乐，逍遥不去烟霞间。
吾昔东游岂无意，腰下铜章初不关。
至今山水尚可想，断梦时向荆溪还。
安得此身如白鹤，飞与道人天外闲。
路逢仙友若相问，为道绿髪今斓斑。
奉送孝续归九江
作者：沈辽
朝代：宋
体裁：古风

池阳决曹窦君掾，三年勾钉烦指呼。朝来脱去如敝屣，华舟泛泛归匡庐。君家世吏二千石，缘饰儒雅穷诗书。昔岁先君使湖外，特荐尊府闻公车。廷尉于公有阴德，翩翩青紫登华涂。江城僻院本无事，穷山培塿多荒芜。中间叶侯久无政，顾遇僚吏无精粗。狴犴缧囚常数百，小大往往多非辜。不知滞狱困寒暑，直疑为吏忧妻孥。惟君不茹亦不吐，独自垂钓来南湖。使者交章任为令，从此平步青云衢。香炉峰前木叶落，樽垒好在黄家垆。此来行李有佳句，莫忘齐山黧老夫。
奉送安行弟赴博罗守
作者：沈辽
朝代：宋

博罗四十雪上须，前年将兵出高奴。直取金汤癿名帐，卷旗夜过乌波涂。黠羌仓惶不暇战，即时破荡禽作俘。橐驰牛马以万计，白米青盐归我储。朝廷下令趣军赏，丹砂书檄黄金书。博罗解甲入帅府，归功老成为后图。汉兵百万若虓虎，弓剑劲利无全胡。不知黠羌欲送死，夭乐给事先六躯。群帅无功坐待命，天子神圣贷不诛。博罗奋髯笑呼卢，黄绶却参朝士裾。踰年都城困尘土，乞得一麾南海隅。江外山川旧游好，击鼓鸣笳联舳舻。秋风翻浪白如雪，美酒满船谁要酤。齐山老翁谢世故，不知门外贤与愚。相见欣然拂棋局，不妨游戏为欢娱。灊山金丹久已就，仙夫道友来相呼。博罗俯首窃自笑，薄命若尔何为乎。图形不止凌烟阁，迅步扶我青云衢。岂如小邦苟廪禄，画诺足以嬉朝晡。嗣宗已卜匡山宅，双林工簏青溪鱼。子归当在十载外，老境共寄江南墟。
奉送安行弟赴愽罗守
作者：沈辽
朝代：宋

愽罗四十雪上鬚，前年将兵出髙奴。
直取金汤癿名帐，卷旗夜过乌波涂。
黠羌仓惶不暇战，即时破荡禽作俘。
槖驰牛马以万计，白米青盐归我储。
朝廷下令趣军赏，丹砂书檄黄金书。
愽罗解甲入帅府，归功老成为后图。
汉兵百万若虓虎，弓剑劲利无全胡。
不知黠羌欲送死，夭乐给事先六躯。
羣帅无功坐待命，天子神圣贷不诛。
愽罗奋髯笑呼卢，黄绶却参朝士裾。
踰年都城困尘土，乞得一麾南海隅。
江外山川旧游好，击鼓鸣笳联舳舻。
秋风翻浪白如雪，美酒满船谁要酤。
齐山老翁谢世故，不知门外贤与愚。
相见欣然拂棋局，不妨游戏为欢娱。
灊山金丹久已就，仙夫道友来相呼。
愽罗俯首窃自笑，薄命若尔何为乎。
图形不止凌烟阁，迅步扶我青云衢。
岂如小邦苟廪禄，画诺足以嬉朝晡。
嗣宗已卜匡山宅，双林工簏青溪鱼。
子归当在十载外，老境共寄江南墟。
奉送志国赴举
作者：沈辽
朝代：宋

青溪八月菰蒲老，山城飘潇秋气早。弄水亭前万斛船，一帆直上青云杪。沄川公子久论讨，筦库卑栖欲轻矫。阿阁凤雏谁不知，渥洼龙种人间少。拔荐当如颔下髭，收科真探怀中宝。人生得意须自奋，何用米盐长扰扰。齐山病夫乐枯槁，相见清欢惭老倒。它时不忘金玉音，为记云巢高缥缈。
奉送志国赴举
作者：沈辽
朝代：宋

青溪八月菰蒲老，山城飘潇秋气早。
弄水亭前万斛船，一帆直上青云杪。
沄川公子久论讨，筦库卑栖欲轻矫。
阿阁鳯雏谁不知，渥洼龙种人间少。
拔荐当如颔下髭，收科真探怀中宝。
人生得意须自奋，何用米盐长扰扰。
齐山病夫乐枯槁，相见清欢惭老倒。
它时不忘金玉音，为记云巢髙缥缈。
奉送明雅师
作者：沈辽
朝代：宋

天竺山前十亩园，老夫久种彼土缘。草堂和尚指初禅，辩净二士立我前。光明琉璃真金仙，修持内外常湛然。此心不转今十年，手中一炷紫檀烟。孤峰飞来自西天，山间花木非世妍。彼诸佛子忘盖缠，吾知此地为敬田。师子血乳如流泉，老夫废斥去湘川。归来江南已华颠，邂逅道人双足缠。历访名山不惮烦，始自赤城沧海边。一带复济扬子川，直上钟山长榻眠。南来不下泾溪船，步至秋浦方息肩。将穷祖山上淮壖，庐峰胜游想翩翩。顶上终不巢乌鸢，亦不教观谈偏圆。公卿贵人喜相延，三尺枯木挥朱弦。人问佛意如何弹，此曲寂寥少人传。
奉送景升西上
作者：沈辽
朝代：宋
体裁：古风

京口杨夫子，知名三十秋。青衫尚为邑，相见松江头。倾盖曾未久，欢若平生游。适当及瓜代，浩然治西舟。荐章满公车，行想拜恩休。万里起跬步，青云眇难俦。余方归东路，于此怅夷犹。行觞莫辞醉，分袂云间楼。
奉送李大夫归长沙
作者：沈辽
朝代：宋

秋潮夜落江为墟，青溪茁茁生菰蒲。舟舫逍遥宾从疏，谁识长沙李大夫。十年持节使江吴，转入七闽将漕车。道上狂贼未伏诛，少壮疮痍官吏逋。公方疾驱布威德，朝廷发兵趣捕贼。兵多贼少即日降，公独至今为失职。白首飘然归故国，由来仕宦终无极。借令得意任公卿，年迫桑榆心更惜。昔时柴车一束书，今日朱门百口食。大夫月奉三万钱，何必要涂争埶力。野人结庵齐山傍，早岁曾为门下客。不遗簪履惠相访，顾我青山唯四壁。野人适自三湘来，布衣犹带湘山碧。公舟少驻洞庭下，尽洗都城尘土迹。
奉送李大夫归长沙
作者：沈辽
朝代：宋

秋潮夜落江为墟，青溪茁茁生菰蒲。
舟舫逍遥宾从疏，谁识长沙李大夫。
十年持节使江吴，转入七闽将漕车。
道上狂贼未伏诛，少壮疮痍官吏逋。
公方疾驱布威德，朝廷发兵趣捕贼。
兵多贼少即日降，公独至今为失职。
白首飘然归故国，由来仕宦终无极。
借令得意任公卿，年迫桑榆心更惜。
昔时柴车一束书，今日朱门百口食。
大夫月奉三万钱，何必要涂争埶力。
野人结庵齐山傍，早歳曾为门下客。
不遗簪履惠相访，顾我青山唯四壁。
野人适自三湘来，布衣犹带湘山碧。
公舟少驻洞庭下，尽洗都城尘土迹。
奉送次翁
作者：沈辽
朝代：宋

君为秋浦令，我乃老迁客。相见虽不数，临风若相得。老病捐世故，茆茨寄山脊。不识河阳花，岂有澹台迹。山前逢野叟，人能颂休德。惠利春阳敷，清泠秋月白。前日解墨绶，青云振鹏翼。枉驾一笑别，回首幽林隔。人生幸逢时，功名不遗力。不烦别后问，我若南冈石。
奉送次翁
作者：沈辽
朝代：宋

君为秋浦令，我乃老迁客。
相见虽不数，临风若相得。
老病捐世故，茆茨寄山脊。
不识河阳花，岂有澹台迹。
山前逢野叟，人能颂休德。
惠利春阳敷，清泠秋月白。
前日解墨绶，青云振鹏翼。
枉驾一笑别，迴首幽林隔。
人生幸逢时，功名不遗力。
不烦别后问，我若南冈石。
奉送殊师利
作者：沈辽
朝代：宋

道人壮年曳长裾，挟策负艺西入都。欲步青云不得途，不如濯足归江湖。转出淮山一麻襦，天柱峰前明月孤。调御丈夫真我师，不复饮食形不枯。归来故土弃妻孥，金玉百万初若无。四十削发入浮屠，有如浮云飞太虚。达摩壁观聊自娱，饮光苦行谁复如。河西将军气貌粗，一见犹如水中鱼。南阳侍郎说诗书，为筑小庵即朝晡。诸漏已尽无复馀，此生安得为世拘。不持一钵上匡庐，秋风有意入三吴。天竺二山佛子居，赤城更在沧海隅。彼土观缘小踟躇，何时复来寻老夫。清泠台下茆已诛，为留一榻待跏趺。不辞更贮一斛蜜，山间老境任蘧蘧。
奉送殊师利
作者：沈辽
朝代：宋

道人壮年曳长裾，挟策负艺西入都。
欲步青云不得途，不如濯足归江湖。
转出淮山一麻襦，天柱峰前眀月孤。
调御丈夫真我师，不復饮食形不枯。
归来故土弃妻孥，金玉百万初若无。
四十削髪入浮屠，有如浮云飞太虚。
达摩壁观聊自娱，饮光苦行谁復如。
河西将军气貌麤，一见犹如水中鱼。
南阳侍郎说诗书，为筑小庵即朝晡。
诸漏已尽无復余，此生安得为世拘。
不持一钵上匡庐，秋风有意入三吴。
天竺二山佛子居，赤城更在沧海隅。
彼土观缘小踟躇，何时復来寻老夫。
清泠台下茆已诛，为留一榻待跏趺。
不辞更贮一斛蜜，山间老境任蘧蘧。